title: USS Woodworth

text: Alus tilattiin San Franciscosta Kaliforniasta Bethlehem Shipbuilding Corporationilta. Sen köli laskettiin 30. huhtikuuta 1941 ja alus laskettiin vesille saman vuoden lopulla 29. marraskuuta kumminaan kommodori Selim E. Woodworthin käly. Alus otettiin palvelukseen 30. huhtikuuta 1942 ensimmäisenä päällikkönään R. C. Webb Junior.


title: USS Woodworth

text: Alus viipyi palvelukseen oton jälkeen varustettavana ja erilaisissa koeajoissa seuraavat neljä kuukautta, minkä jälkeen se oli vuoden 1942 lopun Tyynellämerellä saattuetehtävissä. Alus vieraili lukuisissa satamissa Australian ja Guadalcanalin välillä. Se liitettiin tammikuussa 1943 Task Force 65:een, jonka mukana alus osallistui erilaisiin tehtäviin ja harjoituksiin Uusilla Hebrideillä Espiritu Santon alueella.


title: USS Woodworth

text: "Woodworth" siirrettiin marraskuussa 1945 Atlantin laivastoon ja se läpäisi Panaman kanavan matkallaan Charlestoniin Etelä-Carolinaan, jossa se huollettiin ja valmisteltiin palveluksesta poistoa varten. Alus poistettiin palveluksesta 11. huhtikuuta 1946 ja se siirrettiin reserviin. Alus palautettiin palvelukseen 30. tammikuuta 1947 sijoitettuna laivaston reservin koululaivaksi. Alus siirrettiin täyteen palvelukseen 21. marraskuuta 1950, jonka jälkeen se kuului hetken 3. laivastoalueen vahvuuteen. Alus poistettiin palveluksesta 14. tammikuuta 1951 New Yorkin laivastontelakalla, jossa se valmisteltiin siirrettäväksi Italialle. Alus poistettiin alusluettelosta 22. tammikuuta 1941 ja se luovutettiin 11. kesäkuuta Italian merivoimille.


title: USS Woodworth

text: Italian merivoimat nimesi aluksen "Artigliereksi" runkonumerolla D553. Luovutetulla aluksella ei ollut torpedoputkia. Alus oli moottoritorpedovenelaivueiden johtoaluksena. Se poistettiin alusluettelosta tammikuussa 1971 Fletcher-luokan alusten vastaanoton jälkeen ja alus myytiin romutettavaksi.


title: Óscar Romero (jalkapalloilija)

text: Óscar David Romero Villamayor (s. 4. heinäkuuta 1992 Fernando de la Mora) on paraguaylainen jalkapalloilija, joka edustaa Primera División de Argentinassa pelaavaa Racing Clubia. Pelipaikaltaan vasenjalkainen Romero on hyökkäävä keskikenttäpelaaja. Hän kuuluu myös Paraguayn jalkapallomaajoukkueeseen.


title: Óscar Romero (jalkapalloilija)

text: Romero aloitti uransa kotimaansa pääsarjan Primera División de Paraguayn Cerro Porteñossa, jota hän edusti vuodet 2011-2014 pelaten sarjassa 90 ottelua, joissa syntyi 13 maalia. Aperturan hän voitti vuonna 2012 ja Clausuran seuraavana vuonna. Hän pelasi seuran paidassa myös Copa Libertadoresia. Tammikuussa 2015 Romero siirtyi Primera División de Argentinan Racing Clubiin.


title: Óscar Romero (jalkapalloilija)

text: Romero debytoi Paraguayn jalkapallomaajoukkueessa elokuussa 2014 ystävyysottelussa Saksaa vastaan. Avausmaalinsa hän teki toukokuussa 2014 niin ikään ystävyysottelussa Kamerunin verkkoon. Romero kuuluu Paraguayn joukkueeseen myös kesän 2015 Copa Américassa.


title: Óscar Romero (jalkapalloilija)

text: Romeron kaksoisveli Ángel Romero on myös ammattilaisjalkapalloilija. Hän pelaa brasilialaisessa Corinthiansissa ja on pelannut myös Paraguayn maajoukkueessa.


title: Óscar Romero (jalkapalloilija)

text: Cerro Porteño


title: Kani Bozoni

text: Kani Bozoni eli Kani Bonzon on maalaiskunta ja sen keskuskylä Moptin alueen Bankassin piirissä Malissa. Se sijaitsee Bandiagaran kalliorinteen reunalla 20 kilometriä Bankassista luoteeseen. Kunnassa on 13 100 asukasta (vuonna 2009).


title: Kani Bozoni

text: Kani Bozonin kunta rajoittuu kaakossa Bankassin piirin Bankassin ja lounaassa Dimbal Habén, lännessä Bandiagaran piirin Bara Saran sekä pohjoisessa Doucoumbon ja Douroun kuntiin. Seutu kuuluu Sahelin vyöhykkeeseen. Kunnan alueella ei ole pysyviä vesistöjä.


title: Kani Bozoni

text: Kuntaan kuuluu 19 kylää. Asukkaat ovat etupäässä dogoneja ja fulbeja.


title: Kani Bozoni

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami, riisi ja teehibiskus. Kotieläimiä ovat naudat, lampaat, vuohet, hevoset ja aasit. Lisäksi harjoitetaan kalastusta, käsityöammatteja ja kaupankäyntiä.


title: Kani Bozoni

text: Kunnasta on maapohjainen tieyhteys Bankassiin ja Bandiagaraan. Palveluihin kuuluu yhdeksän alakoulua, kaksi yläkoulua, kaksi koulutus- ja kehittämiskeskusta sekä kaksi terveysasemaa. Bandiagaran kalliorinteen kylät houkuttelevat matkailijoita.


title: Rubia gallega

text:
Rubia gallega on alun perin Galiciassa Espanjan pohjoisosassa jalostettu lihakarjarotu. Sen väri vaihtelee kermanvaaleasta kullanpunaiseen.
Rotu on peräisin 500-luvulta. Sitä kasvatetaan kaikkialla Galician autonomisella alueella, mutta kolme neljäsosaa kannasta on Lugon maakunnassa.


title: Rubia gallega

text: Alkuperäistä tyyppiä tavattiin Monterosossa ja Carballinossa, ja se on kadonnut lähes tyystin. 1900-luvulla rodun jalostuksessa on käytetty myös simmentalia, sveitsin ruskeaa ja South Devonia.


title: Rubia gallega

text: Vaikka rotu on lähinnä lihakarjaa, sen maidosta tehdään Galiciassa tetilla-juustoa.


title: Miekkailija (elokuva)

text: Miekkailija on vuonna 2015 ensi-iltansa saanut suomalais-virolais-saksalainen draamaelokuva, jonka on ohjannut Klaus Härö. Elokuvan on käsikirjoittanut Anna Heinämaa. Elokuva perustuu löyhästi virolaisen miekkailuopettaja Endel Nelisin elämään. Elokuva sijoittuu pääosin 1950-luvun alun neuvostovirolaiseen Haapsalun kaupunkiin, ja se on kuvattu Virossa.


title: Miekkailija (elokuva)

text: "Miekkailija" sai ensi-iltansa 13. maaliskuuta 2015. Se voitti parhaan elokuvan Jussi-palkinnon ja oli ehdolla myös parhaan ulkomaisen elokuvan Golden Globe -palkintoon. "Miekkailija" valittiin myös Suomen viralliseksi ehdokkaaksi parhaan vieraskielisen elokuvan Oscar-palkintoon. Elokuva pääsi vieraskielisten elokuvien shortlistille (9 elokuvan listalle, jolta valitaan ehdokkaat) mutta ei varsinaiseksi Oscar-ehdokkaaksi.


title: Miekkailija (elokuva)

text: Elokuva voitti Yhdysvalloissa Stony Brookin elokuvajuhlilla parhaan kokoillan elokuvan palkinnon heinäkuussa 2016.


title: Miekkailija (elokuva)

text: Heinämaa tutustui elokuvan aiheena olevaan virolaisen Endel Nelisin tarinaan miekkailuharrastuksensa kautta. Käsikirjoitusprosessin vuoksi hän otti asuntoaan vastaan velkaa, muutti Viroon ja taustoitti aihetta haastatteluilla. Hän kirjoitti käsikirjoituksensa englanniksi. Kirjoittamiseen kului kaksi vuotta, minkä jälkeen suomalainen Making Movies -tuotantoyhtiö osti käsikirjoituksen.


title: Mauser HSc

text: Mauser HCs (myös saks. Hahnlos Sellbstladung Model c, suom. "Vasaraton malli c") on saksalainen puoliautomaattipistooli, jonka kehitti Mauser 1930-luvun lopulla. Ase kehitettiin alun perin vain siviilimarkkinoita varten, mutta toisen maailmansodan sytyttyä vuonna 1939 ase otettiin armeijan palveluskäyttöön. Sodan jälkeen aseen valmistusta jatkettiin Ranskassa, kunnes Mauser aloitti tuotannon uudelleen. Tehdas myi aseen lisenssin 1970-luvulla italialaiselle yhtiölle, jossa sen valmistusta jatkettiin muutama vuosi.


title: Mauser HSc

text: Aseen iskuri on lähes kokonaan luistin sisällä. Asetta valmistettiin pääasiassa kaliiperissa .32 ACP, mutta muutama kappale valmistettiin .380 ACP -kaliiperilla.


title: Gulltopp

text: Gulltopp (Gulltoppr) on yksi jumalien hevosista skandinaavisessa mytologiassa. Se on Asgårdin vartijan Heimdallin hevonen. Gulltoppin tehtävänä on kuljettaa Heimdallia pitkin Bifrost-siltaa.


title: Alppihiihdon maailmanmestaruuskilpailut 1937

text: Alppihiihdon maailmanmestaruuskilpailut järjestettiin vuonna 1937 seitsemännen kerran. Kilpailut käytiin Ranskan Chamonix’ssa 13.–15. helmikuuta.


text: Isäntämaa


title: Alppihiihdon maailmanmestaruuskilpailut 1938

text: Alppihiihdon maailmanmestaruuskilpailut järjestettiin vuonna 1938 kahdeksannen kerran. Kilpailut käytiin Sveitsin Engelbergissä 5.–6. maaliskuuta.


text: Isäntämaa


title: Koulongon Habé

text: Koulongon Habé eli Koulogon Habé on maalaiskunta ja sen keskuskylä Moptin alueen Bankassin piirissä Malissa. Se sijaitsee Sénon tasangolla 35 kilometriä Bankassista etelään. Kunnassa on 14 500 asukasta (vuonna 2009).


title: Koulongon Habé

text: Koulongon Habén kunta rajoittuu kaakossa Bankassin piirin Bayen, lounaassa Dialassagoun, lännessä Léssagou Habén, luoteessa Soubalan ja koillisessa Koron piirin Dougouténé II:n kuntiin.


title: Koulongon Habé

text: Kuntaan kuuluu 17 kylää. Asukkaat ovat etupäässä dogoneja. Lisäksi on jonkin verran fulbeja.


title: Koulongon Habé

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Koulogonissa pidetään viikoittaiset markkinat.


title: Koulongon Habé

text: Kunnan liikenneyhteydet ovat heikot. Palveluihin kuuluvat koulut ja terveysasema.


title: Jeanette Ottesen

text: Jeanette Ottesen Gray (s. 30. joulukuuta 1987 Kongens Lyngby, Lyngby-Taarbækin kunta) on tanskalainen uimari.


title: Jeanette Ottesen

text: Ottesen voitti 100 metrin vapaauinnin maailmanmestaruuden Shanghaissa 2011. Hän jakoi kultamitalin valkovenäläisen Aljaksandra Herasimenjan kanssa ajalla 53,45. Hän voitti 50 metrin perhosuinnin maailmanmestaruuden Barcelonassa 2013 ajalla 25,24. Kazanin MM-kilpailuissa 2015 hän sai hopeaa 50 ja 100 metrin perhosuinnissa. Rio de Janeiron olympialaisissa 2016 hän saavutti pronssia 4 × 100 metrin sekauintiviestissä. Lyhyen radan MM-kilpailuissa hän on voittanut kultaa 50 metrin perhosuinnissa, kolme viestikultaa, yhden MM-hopean ja seitsemän pronssia. Pitkän radan EM-kilpailuissa hän on saavuttanut kaksi kultaa, neljä hopeaa ja kaksi pronssia, lyhyen radan EM-kilpailuissa kahdeksan kultaa, kymmenen hopeaa ja seitsemän pronssia.


title: Christian Blum

text: Christian Blum (s. 10. maaliskuuta 1987 Neubrandenburg, Saksan demokraattinen tasavalta) on saksalainen pikajuoksija, joka kilpailee pääosin 100 metrillä. 179 senttimetriä pitkä ja 62 kilogrammaa painava Blum edustaa TV Wattenscheid 01 -seuraa.


title: Christian Blum

text: Blum voitti hopeaa 60 metrin juoksusta vuoden 2015 sisäratojen EM-kilpailuista Prahasta ajalla 6,58. Vuonna 2005 Blum saavutti pikaviestistä kultaa alle 20-vuotiaiden EM-kilpailuista Liettuan Kaunasista.


title: Christian Blum

text: Ulkoradoilla


title: Christian Blum

text: Sisäradoilla


title: Gjallarhorn (torvi)

text: Gjallarhorn () on skandinaavisessa mytologiassa esiintyvä torvi. Torvi kuuluu Asgårdin vartija Heimdallille. Heimdall käytti torvea varoittaakseen muita aasalaisia, jos vihollinen lähestyi Asgårdia tai kertoakseen jumalien lähestyvän. Kun torven ääni kuuluu, tiedetään ragnarökin alkavan. Sen ääni kuuluu kaikkialle maailmassa.


title: Gjallarhorn (torvi)

text: Ennen minneapolislaisen amerikkalaisen jalkapalloseuran Minnesota Vikingsin kotiottelujen alkamista kotijoukkue kutsutaan sisälle soittamalla gjallarhornia.


title: C. J. McCollum

text: Christian James ”C. J.” McCollum (s. 19. syyskuuta 1991 Canton, Ohio) on yhdysvaltalainen koripalloilija, joka edustaa NBA-seura Portland Trail Blazersia. Pelipaikaltaan 193-senttinen ja 91-kiloinen McCollum on heittävä takamies tai pelintekijä.


title: C. J. McCollum

text: McCollum edusti yliopistotasolla Lehigh’n yliopiston joukkuetta, jonka paidassa hänet valittiin kahdesti yliopistosarjan vuoden pelaajaksi, vuosina 2010 ja 2012. Hänet valittiin myös kolmesti sarjan tähdistöjoukkueeseen, vuosina 2010, 2011 ja 2012.


title: C. J. McCollum

text: Portland Trail Blazers varasi hänet numerolla kymmenen . Tammikuussa 2014 McCollum siirtyi NBA Development Leaguen Idaho Stampedeen, jossa hän pelasi vain muutaman päivän ennen paluutaan Portlandiin. Hän debytoi NBA:ssa 8. tammikuuta 2014 Orlando Magicia vastaan. Ensimmäisellä kaudellaan McCollum teki 38 pelissä 201 pistettä pistekeskiarvon ollessa 5,3. Kaudella 2014-2015 McCollum pelasi 62 ottelussa tehden 424 pistettä. Pistekeskiarvo oli 6,8.


title: C. J. McCollum

text: Kaudella 2015–2016 McCollum valittiin .


title: C. J. McCollum

text: Myös McCollumin isoveli Errick McCollum on ammattilaiskoripalloilija. Tätä nykyä Errick McCollum pelaa Kiinassa.


title: C. J. McCollum

text: McCollum on kiinnostunut journalismista ja on kirjoittanut NBA:sta monelle eri nettisivulle.


title: Léssagou Habé

text: Léssagou Habé on maalaiskunta ja sen keskuskylä Moptin alueen Bankassin piirissä Malissa. Se sijaitsee Sénon tasangolla 40 kilometriä Bankassista lounaaseen. Kunnassa on 15 600 asukasta (vuonna 2009).


title: Léssagou Habé

text: Léssagou Habén kunta rajoittuu pohjoisessa Bankassin piirin Dimbal Habén ja Soubalan, idässä Koulongon Habén, etelässä Dialassagoun ja lännessä Séguén kuntiin.


title: Léssagou Habé

text: Kuntaan kuuluu 22 kylää. Asukkaat ovat etupäässä dogoneja. Lisäksi on jonkin verran fulbeja.


title: Léssagou Habé

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Léssagoussa pidetään viikoittaiset markkinat.


title: Léssagou Habé

text: Kunnan liikenneyhteydet ovat heikot. Palveluihin kuuluvat neljä alakoulua, yläkoulu, koulutus- ja kehittämiskeskus, kaksi koraanikoulua ja terveysasema.


title: USS Nicholson (DD-442)

text: USS Nicholson (runkonumero DD-442) oli Yhdysvaltain laivaston Gleaves-luokan hävittäjä, joka palveli toisessa maailmansodassa suojaten saattueita.


title: USS Nicholson (DD-442)

text: Alus tilattiin Bostonin laivastontelakalta. Sen köli laskettiin 1. marraskuuta 1939 ja alus laskettiin vesille 31. toukokuuta 1940 kumminaan Samuel Nicholsonin lapsenlapsi rouva S. A. Bathriek. Alus otettiin palvelukseen 3. kesäkuuta 1941 ensimmäisenä päällikkönään J. S. Keating.


title: USS Nicholson (DD-442)

text: Itäisellä Atlantilla suoritettujen koeajojen jälkeen alus suojasi Pohjois-Atlantin saattueita ensin Bostonista Islantiin ja myöhemmin Skotlantiin ja Englantiin aina vuoden 1942 syksyyn. Lyhyen Virginian rannikolla järjestetyn koulutusjakson aikana alus valmistautui Casablancan maihinnousuun, mutta turbiinionnettomuus esti aluksen osallistumisen varsinaiseen maihinnousuun. Alus saapui neljä päivää myöhemmin 12. marraskuuta avustamaan partioinnissa ja rannikon suojaamisessa. Alus osallistui Bizerten sotatoimiin sekä Salernon maihinnousuun, jolloin se joutui voimakkaiden ilmahyökkäysten kohteeksi.


title: USS Nicholson (DD-442)

text: "Nicholson" saapui Charlestoniin 23. marraskuuta 1945 sijoitettavaksi Atlantin laivaston reserviin ja se poistettiin palveluksesta 26. helmikuuta 1946. Alus palautettiin palvelukseen 30. marraskuuta 1948 sijoitettuna laivaston reservin koululaivaksi. Alus siirrettiin täyteen palvelukseen 17. heinäkuuta 1950. Alus poistettiin palveluksesta ja se luovutettiin 15. kesäkuuta 1951 Italian merivoimille.


title: USS Nicholson (DD-442)

text: Italian merivoimat nimesi aluksen "Aviereksi" runkonumerolla D554. Luovutetulla aluksella ei ollut torpedoputkia. Alus muutettiin 1970 Fletcher-luokan alusten saavuttua koealukseksi. Sitä käytettiin ensin testattaessa OTO Melaran kevyttä 127 millimetrin 54 pituuskaliiperin tykkiä, joka asennettiin aluksen B-tykin paikalle. Samoin testattiin 76 millimetrin 62 pituuskaliiperin tykkiä, joka asennettiin X-tykin paikalle. Lopulta aluksella testattiin Albatros-ilmatorjuntaohjusta. Alus upotettiin maalilaivana vuonna 1975.


title: Heinz Schöbel

text: Heinz Schöbel (14. lokakuuta 1913 Leipzig – 26. huhtikuuta 1980 Leipzig) oli itäsaksalainen urheilujohtaja ja Kansainvälisen olympiakomitean (KOK) jäsen.


title: Heinz Schöbel

text: Heinz Schöbelin isä oli leipzigiläinen metallityöläinen. Kansakoulun käynnin rinnalla urheilussa jalkapallo oli tärkein harrastus. Hän pelasi jalkapalloa Saksan Työläisten Voimistelu- ja Urheiluliitossa (ATSB). Koulunkäynnin jälkeen hän kouluttautui kotikaupungissaan vuosina 1928–1931 kirja-alalle. Hän toimi sen jälkeen kirjakustannusalalla aina sodan syttymiseen asti, jossa hän palveli Saksan armeijassa tykistön kersanttina vuosina 1939–1945.


title: Heinz Schöbel

text: Toisen maailmansodan jälkeen hänestä tuli Saksan sosiaalidemokaraattisen puolueen (SPD) jäsen, joka itäisen Saksan osalta muodosti kommunistien kanssa Saksan sosialistisen yhtenäisyyspuolueen (SED) vuonna 1946. Vuonna 1949 hän perusti Leipzigiin kirjakustantamon toimien sen johtajana. Vuosina 1968–1978 hän toimi itäisen Saksan kirjakustantamojen keskusjärjestön johtajana.


title: Heinz Schöbel

text: Kirjakustannustoiminnan rinnalla Heinz Schöbel toimi Itä-Saksan urheilun järjestötoiminnassa. Hän johti vuodesta 1953 alkaen Itä-Saksan jalkapalloliittoa, joka oli aluksi aina vuoteen 1957 asti ilman keskusliittoa. Vuosina 1955–1973 hän toimi Itä-Saksan kansallisen olympiakomitean puheenjohtajana ja vuosina 1957–1980 Itä-Saksan voimistelu- ja urheiluliiton hallituksessa. Hänet promotoitiin vuonna 1960 kotikaupunkinsa Leipzigin liikuntakorkeakoulun kunniatohtoriksi, jonka jälkeen hän käytti nimensä edessä saksalaiseen tapaan ”"Dr"”-määritettä. Schöbelin joutuessa luopumaan Itä-Saksan kansallisen olympiakomitean puheenjohtajuudesta voitiin pitää merkkinä uuden itäsaksalaisen urheilujohtajan Manfred Ewaldin valtaannoususta.


title: Heinz Schöbel

text: Itä-Saksa oli osallistunut olympialaisiin vuodesta 1956 osana yhteissaksalaista olympiajoukkuetta. Vuodesta 1965 alkaen Itä-Saksa eli silloin paremmin tunnettuna DDR:nä sai oikeuden esiintyä omana joukkueenaan olympialaisissa. DDR:n olympiaoikeuden virallistamisen seurauksena Heinz Schöbelistä tuli vuonna 1966 Itä-Saksan ensimmäinen edustaja Kansainväliseen olympiakomiteaan, jossa hän toimi aina kuolemaansa eli vuoteen 1980 asti.


title: Ouonkoro

text: Ouonkoro on maalaiskunta ja sen keskuskylä Moptin alueen Bankassin piirissä Malissa. Se sijaitsee Souroun tasangolla 105 kilometriä Bankassista maanteitse lounaaseen. Kunnassa on 22 700 asukasta (vuonna 2009).


title: Ouonkoro

text: Ouonkoron kunta rajoittuu pohjoisessa Bankassin piirin Sokouran ja koillisessa Bayen kuntiin sekä muualla Burkina Fasoon. Kunnassa sijaitsee Samorin metsäsavannialue. Itärajalla virtaa Mustan-Voltan sivujoki Sourou.


title: Ouonkoro

text: Kuntaan kuuluu 22 kylää. Asukkaat ovat etupäässä fulbeja, dogoneja, moseja, samoja, markoja, hausoja, boboja ja tuaregeja.


title: Ouonkoro

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit, kamelit ja siipikarja. Lisäksi harjoitetaan kalastusta, kaupankäyntiä ja käsityöammatteja. Ouonkorossa pidetään viikoittaiset markkinat.


title: Ouonkoro

text: Ouonkorosta on sadekaudella vaikeasti liikennöitävä tieyhteys Bankassiin. Palveluihin kuuluu joukko kouluja ja terveysasema.


title: Vassy

text: Vasiliki Karagiorgios (s. 15. maaliskuuta 1983 Darwin, Pohjoisterritorio, Australia), tunnettu paremmin taiteilijanimellä Vassy, on australialainen laulaja ja lauluntekijä.


title: Vassy

text: Vassy nousi kuuluisuuteen vuonna 2014, kun hän lauloi David Guettan ja Showtekin kappaleella Bad, joka nousi listaykköseksi monissa maissa.


title: Kyynäräjärvi

text: Kyynäräjärvi voi tarkoittaa seuraavia:


title: Morbegno

text: Morbegno on kunta Pohjois-Italiassa Sondrion maakunnassa Lombardian alueella. Se sijaitsee Valtellinan laaksossa Addajoen varrella. Kunnan vanhaa keskustaa halkoo Addan sivujoki Bitto. Kunnan nähtävyyksiä ovat "Palazzo Malacridan" palatsi sekä "Chiesa di San Giovanni Battistan" ja "Chiesa di San Pietron" kirkot.


title: Huzhou

text:
Huzhou (, pinyin: Húzhōu Shì) on prefektuuritason kaupunki Kiinan Zhejiangin maakunnan pohjoisosassa, Taijärven etelärannalla, Jangtsejoen suistoalueella. Kaupungin keskusta sijaitsee linnuntietä noin 70 kilometriä maakunnan pääkaupunki Hangzhousta pohjoiseen. Kaupungin väkiluku on 2,894 miljoonaa (2010) ja pinta-ala 5 794 neliökilometriä.
Huzhoun naapurina ovat etelässä Hangzhou, lännessä Xuanchengin, pohjoisessa Wuxin ja Suzhoun, sekä idässä Jiaxingin prefektuuritason kaupungit.


title: Huzhou

text: Piirikuntatasolla kaupunki jakautuu viiteen osaan seuraavasti (numerointi kuten kuvassa):


title: Huzhou

text:
1 Wuxing
2 Nanxun


title: Huzhou

text:
3 Changxing
4 Deqing
5 Anji
Kaupunki tunnetaan jo esihistorialliselta ajalta silkintuotannon seutuna; arkeologisissa kaivauksissa sieltä on löydetty 4 700 vuotta vanhaa silkkikangasta. Jo yli 2 200 vuotta sitten, Chu-valtiossa seudulla oli piirikunnan asema vuonna 248 eaa. Sui-dynastian (581-618 jaa.) aikana seudulla oli prefektuurin asema; se nimettiin Huzhouksi Taijärven (Tai Hu) viereisen sijaintinsa johdosta.


title: Rikke Møller Pedersen

text: Rikke Møller Pedersen (s. 9. tammikuuta 1989 Odense) on tanskalainen uimari, joka on erikoistunut rintauintiin.


title: Rikke Møller Pedersen

text: Møller Pedersen saavutti Barcelonan MM-kilpailuissa 2013 hopeaa 200 metrin rintauinnissa ajalla 2.20,08. Hän oli samoissa kilpailuissa neljäs 100 metrin ja kuudes 50 metrin rintauinnissa. Kazanin MM-kilpailuissa 2015 hän sai 200 metrin rintauinnissa pronssia ajalla 2.22,76. Shanghain MM-kilpailuissa 2011 hän oli 100 metrin rintauinnissa kuudes ja 200 metrillä seitsemäs. Rooman MM-kilpailuissa 2009 hän oli 100 metrin rintauinnissa niin ikään kuudes.


title: Rikke Møller Pedersen

text:
Møller Pedersen saavutti Rio de Janeiron olympialaisissa 2016 pronssia 4 × 100 metrin sekauintiviestissä. 200 metrin rintauinnissa hän oli kahdeksas. Lontoon olympialaisissa 2012 hän sijoittui 200 metrin rintauinnissa neljänneksi ja 100 metrillä kahdeksanneksi.
Møller Pedersen voitti lyhyiden ratojen maailmanmestaruuden 200 metrin rintauinnissa Istanbulissa 2012 ajalla 2.16,08. Hän on voittanut lyhyillä radoilla kolme sekauintiviestin maailmanmestaruutta sekä saavuttanut kolme MM-pronssia rintauintimatkoilla. Pitkän radan EM-kilpailuissa hän on saanut neljä kultamitalia, kaksi hopeaa ja yhden pronssin, lyhyen radan EM-kilpailuissa kahdeksan kulta- ja viisi hopeamitalia.


title: Rikke Møller Pedersen

text: Møller Pedersenin nimissä on pitkien ratojen 200 metrin rintauinnin maailmanennätys 2.19,11, jonka hän ui Barcelonassa 1. elokuuta 2013. Hän ui lyhyiden ratojen 200 metrin rintauinnin Euroopan ennätyksen 2.15,21 Herningissä 13. joulukuuta 2013.


title: Moskovan lentokenttä

text: Moskovan lentoasema voi tarkoittaa seuraavia lentoasemia:


title: Skills in Pills

text: Skills In Pills on superyhtye Lindemannin debyyttialbumi, joka julkaistiin 22. heinäkuuta 2015. Lindemann-yhtyeen keulahahmot ovat Peter Tägtgren ja Till Lindemann. Ensimmäinen single albumilta, ”Praise Abort”, julkaistiin saman vuoden toukokuussa.


title: Tommi Virkama

text: Tommi Virkama (s. 24. heinäkuuta 1967 Pietarsaari) on entinen suomalainen jalkapalloilija. Hän oli pelipaikaltaan keskikenttäpelaaja.


title: Tommi Virkama

text:
Virkama on FF Jaron kasvatti. Hän pelasi seuran edustusjoukkueessa I divisioonassa 1984–1986 ja 1988–1989 sekä II divisioonassa 1987.
Virkaman pelasi Vaasan Palloseurassa I divisioonaa 1993–1994. Hänen ainoa kautensa Veikkausliigassa oli 1995, jolloin hän esiintyi VPS:n riveissä 18 ottelussa ilman maaleja. Hän pelasi I divisioonaa myös Närpes Kraftissa 1997. II divisioonassa Virkama edusti BK-IFK:aa 1990–1992 ja 1998 sekä Kraftia 1996.


title: Luettelo Neljän Ruusun kappaleista

text: Tämä on luettelo Neljä Ruusua -yhtyeen kappaleista. Kappaleet on pyritty järjestämään julkaisuajan mukaan vanhimmasta uusimpaan.


title: Sirio-luokka

text: Sirio-luokka on Italian laivaston kahden aluksen muodostama partioalusluokka.


title: Sirio-luokka

text: Alukset pohjautuvat Nuove Unità Minori Combattenti (NUMC) kehitystyön runko- ja kansirakenteiden häiveominaisuuksien hyödyntämiseen. NUMC:lla ja Nuove Unità di Pattugliamento d'Alturalla (NUPA) on samat logistiikka-, osittain taistelunjohto- ja sulautettu viestijärjestelmä. Voimanlähteenä on kaksi Wärtsilä NSD-W12-26 V-XN -dieselmoottoria, jotka mahdollistavat 8 640 kilowatin tehon kahteen säätölapapotkuriin mahdollistaen 22 solmun huippunopeuden. Alusten toimintamatka on 14 solmun nopeudella 3 300 merimailia. Kolme 600 kilowatin Isotta Fraschini 1708 T2 M2 -dieselgeneraattoria takaavat aluksen sähkövirran saannin.


title: Sirio-luokka

text: Alusten aseistuksena on kaksi Oerlikon KBA-Alenia OTO Melara 25/80 -pikatykkiä. Lisäksi aluksille on mahdollista asentaa keulaan OTO Melaran 76/62 Super Rapid -tykki. Alukset kykenevät vastaanottamaan kannelleen AB-212 ASW tai NH-90 NFH -helikopterin.


title: Sirio-luokka

text: Alukset on sijoitettu Augustan laivastotukikohtaan ja niiden tehtävänä on rannikkovesien valvonta ja merenkulun tarkkailu.


title: Liferay

text: Liferay on yhdysvaltalainen ohjelmistoyritys, jonka tärkein tuote on Liferay Portal, avoimeen lähdekoodiin perustuva organisaatioille tarkoitettu portaaliratkaisu. Se on kirjoitettu Javalla ja se käyttää sekä kaupallista että avointa LGPL-lisenssiä . Liferay-projekti tukee myös muita Liferay-tuotteita kuten Liferay Social Office, Liferay Sync, Liferay AlloyUI, Liferay enterprise Connectivity Apps sekä Liferay Marketplace-nettikauppaa. Sitä käytetään pääasiassa alustana organisaatioiden intraneteille ja extraneteille.


title: Liferay

text: Liferay Portal on nettialusta, joka tukee yleisimpiä nettisivujen ja portaalien kehitykseen tarvittavia ominaisuuksia. Liferay sisältää sisäänrakennetun sisällönhallintajärjestelmän, joka sallii käyttäjien kehittää nettisivuja ja portaaleita kokoamalla yhteen teemoja, sivuja, portletteja/liitännäisiä ja yleisen navigoinnin. Liferayta kuvaillaan joskus sanoilla "content management framework" tai "web application framework". Liferay tukee eri ohjelmointikielillä tehtyjä liitännäisiä (esimerkiksi PHP ja Ruby).


title: Liferay

text: Vaikka Liferay tarjoaa monimutkaisen ohjelmointirajapinnan tuotekehittelijöille, ohjelmointitaitoja ei vaadita perusnettisivun asentamiseen tai hallinnointiin.


title: Liferay

text: Liferay Portal perustuu Javaan. Liferay kuuluu esimerkiksi Apache Tomcat -asennuspakettiin.


title: Liferay

text: Liferay, Inc. on avointa lähdekoodia käyttävä yritys, joka tarjoaa avoimen dokumentaation tuotteistaan ja myy samalla kaupallisia palveluita asiakkailleen. Se keskittyy lähinnä organisaatioille suunnattuihin portaalituotteisiin. Yrityksen päätoimipaikka on Diamond Barissa Kaliforniassa Yhdysvalloissa.


title: Liferay

text: Liferay Portalin loi vuonna 2000 ohjelmistoarkkitehti Brian Chan, joka halusi tehdä yleishyödyllisille yhteisöille suunnatun portaalituotteen. Vuonna 2004 perustettiin Liferay Inc. -yritys, jolla oli Saksassa tytäryhtiö Liferay GmbH. Vuonna 2007 yritys avasi toimipisteen Dalianiin Kiinaan ja perusti espanjalaisen tytäryhtiön nimeltään Liferay SL. Maaliskuussa 2009 yritys avasi toimiston Bangaloreen Intiaan. Nykyään Liferaylla on 18 toimistoa 15 maassa ympäri maailman. Sillä on myös yli 110 partneria noin 40 maassa.


title: Liferay

text: Yrityksen organisaatioportaalituote on saanut useita tunnustuksia. EContent-lehti nosti sen toimialajohtajia listaavalle "EContent 100"-listalleen vuonna 2006 ja vuonna 2007 InfoWorld nimesi sen vuoden teknologiaksi. Heinäkuussa 2007 Liferay julkaisi kumppanuuden ICEsoft Technologies-yrityksen kanssa. Gartner on tunnustanut Liferay-tuotteen visionääriseksi markkinajohtaksi vuosina 2008, 2010, 2011, 2012 ja 2013. Vuoden 2014 raportissaan Gartner nosti Liferayn luokkansa parhaaksi avoimen lähdekoodin projektiksi, taakse jäivät SAP, Oracle ja Microsoft Sharepoint. Liferay tarjoaa kansainvälisille partnereilleen erilaisia partnerimalleja: Platinum, Gold ja Silver.


title: Liferay

text: Vuonna 2008 Sun Microsystems ja Liferay solmivat sopimuksen, jossa ne jakavat keskenään teknologiaa. Sun Microsystems tuotteisti uudelleen GlassFish Web Space Serverin. ZDNet teki kumppanuudesta jutun otsikolla "Sun and Liferay launch web-presentation platform". Vuonna 2010 Oracle osti Sunin, mutta koska GlassFish ei kuulunut sen tuotesuunnitelmiin, se siirtyi Liferaylle.


title: Liferay

text: Huhtikuussa 2013 Liferaysta tuli TIBCO Softwaren kumppani.


title: Liferay

text: Liferay Portalin mukana tulee joukko sovelluksia (esimerkiksi sisällönhallintajärjestelmä, blogi, pikaviestintä, keskustelupalsta).


title: Liferay

text:
Liferay Portalilla on kaksi eri versiota:
Liferaylla on myös organisaation sisäistä yhteistyötä tukeva tuote Liferay Social Office.


title: Liferay

text: Muita Liferay-tuotteita:


title: Liferay

text: Liferay-asennukseen kuuluu joukko valmiiksiasennettuja liitännäisiä, joista muodostuu portaaliratkaisun tärkeimmät toiminallisuudet. Näitä ovat:


title: Audace (D551)

text: Audace (runkonumero D551) oli Italian laivaston Audace-luokan hävittäjä.


title: Audace (D551)

text: Alus tilattiin Riva Trigososta CNR:n telakalta. Sen köli laskettiin 17. huhtikuuta 1968 ja alus laskettiin vesille 2. lokakuuta 1971. Alus liitettiin laivastoon 16. marraskuuta 1972.


title: Audace (D551)

text: Alus poistettiin palveluksesta 28. syyskuuta 2006.


title: Tatu Huhanantti

text: Tatu Mauri Huhanantti (23. kesäkuuta 1914 Oulu – 29. helmikuuta 1940) oli suomalainen hävittäjä-ässä, joka kaatui talvisodassa.


title: Tatu Huhanantti

text: Huhanantin vanhemmat olivat pankinjohtaja Väinö Huhanantti ja Ellen Laurin. Ylioppilaaksi Huhanantti tuli Haminan yhteislyseosta 1933 ja suunnitteli ryhtyvänsä lukemaan lääketiedettä. Varusmiespalveluksensa 1933-1934 suorittanut Huhanantti meni kuitenkin Kadettikoulun ilmasotalinjalle, josta valmistui priimuksena 1936 ja aloitti vänrikkinä Lentoasema I:ssä. Nuoremmaksi upseeriksi Lentolaivue 24:ään hänet määrättiin samana vuonna. Hän palasi sinne 1938 oltuaan edellisen vuoden Ilmailukoulussa. Luutnantiksi Huhanantti ylennettiin 1938. Talvisodassa hän toimi hävittäjälentäjänä. Huhanantti sai surmansa Imatran pohjoispuolella käydyssä ilmataistelussa, kun 36 viholliskonetta hyökkäsi suomalaistukikohtaa vastaan. Myös hänen nuorempi veljensä Esko Antero (s. 1915) oli lentäjä ja kaatui talvisodan ilmataistelussa, 23. joulukuuta 1939.


title: Ségué

text: Ségué on maalaiskunta ja sen keskuskylä Moptin alueen Bankassin piirissä Malissa. Se sijaitsee Bobon tasangon itäreunalla 45 kilometriä Bankassista lounaaseen. Kunnassa on 22 100 asukasta (vuonna 2009).


title: Ségué

text: Séguén kunnan pinta-ala on 840 neliökilometriä. Se rajoittuu koillisessa Bankassin piirin Dimbal Habén, idässä Léssagou Habén, Dialassagoun ja Torin, kaakossa Sokouran, lounaassa Ségoun alueen Tominianin piirin Timissan sekä luoteessa Moptin alueen Bandiagaran piirin Timnirin ja Bara Saran kuntiin. Seutu kuuluu Sahelin vyöhykkeeseen. Pysyviä vesistöjä ei ole.


title: Ségué

text: Kuntaan kuuluu 43 kylää. Asukkaat ovat dogoneja, markoja ja fulbeja.


title: Ségué

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami, riisi ja teehibiskus. Kotieläimiä ovat naudat, lampaat, vuohet, hevoset, aasit, siat, kamelit ja siipikarja. Lisäksi harjoitetaan kalastusta, kaupankäyntiä ja käsityöammatteja.


title: Ségué

text: Kunnan liikenneyhteydet ovat heikot. Palveluihin kuuluu joukko kouluja ja kolme terveysasemaa.


title: Asetoli

text: Asetoli eli hydroksiasetoni (CHO) on yksinkertaisin hydroksiketoneihin kuuluva orgaaninen yhdiste. Yhdistettä käytetään apuaineena tekstiilien värjäyksessä ja orgaanisten synteesien lähtöaineena.


title: Asetoli

text: Asetoli on huoneenlämpötilassa väritöntä ja makeantuoksuista nestettä. Se liukenee hyvin muun muassa veteen, etanoliin ja dietyylieetteriin. Liuoksessa yhdiste on tasapainossa rengasrakenteisen hemiasetaalimuotonsa kanssa. Asetoli kykenee pelkistämään muun muassa ammoniakkipitoisen hopeanitraattiliuoksen hopeaionit metalliseksi hopeaksi hapettuen itse maitohapoksi.


title: Asetoli

text: Asetolia muodostuu elintarvikkeisiin hiilihydraateista kuumennettaessa yhtenä Maillard-reaktion tuotteena. Asetoli reagoi näissä olosuhteessa edelleen muodostaen muitakin aromiyhdisteitä kuten sykloteenia.


title: Asetoli

text: Asetolia voidaan syntetisoida kuumentamalla bromiasetonia metanoliliuoksessa emäksen kuten kalium- tai natriumhydroksidin kanssa. Muita tapoja valmistaa yhdistettä ovat glukoosiliuoksen kuumennus emäksisissä olosuhteissa, propargyylialkoholin hydrolyysi elohopeasuolojen katalysoimalla, propargyylialkoholin ja alkoholien muodostamien rengasrakenteisten ketaalien hydrolyysi ja kuumentamalla glyserolia kuparikromiittikatalyytin läsnä ollessa.


title: Asetoli

text: Asetolia voidaan käyttää pelkistimenä värjättäessä tekstiilejä rikkiväreillä. Muita käyttökohteita ovat muun muassa nitroselluloosan liuotus, polyolien valmistus ja propyleeniglykolin valmistus. Hydroksiasetoni reagoi ei enolisoituvien aldehydien ja ketonien kanssa aldoliadditiolla. Kiraalisen katalyytin kuten proliinin läsnä ollessa muodostuu kiraalinen tuote hyvällä saannolla ja enantioylimäärällä.


title: Ardito (D550)

text: Ardito (runkonumero D550) oli Italian laivaston Audace-luokan hävittäjä.


title: Ardito (D550)

text: Alus tilattiin Castellamare di Stabiasta Italcantierin telakalta. Sen köli laskettiin 19. heinäkuuta 1968 ja alus laskettiin vesille 27. marraskuuta 1971. Alus liitettiin laivastoon 5. joulukuuta 1972.


title: Ardito (D550)


title: Durand de la Penne -luokka

text: Durand de la Penne -luokka on Italian laivaston kahden aluksen ohjushävittäjäluokka. Ne ovat 5 000 tonnin monikäyttöisiä aluksia, jotka kykenevät suojaamaan laivasto-osastoja ja saattueita ilmahyökkäyksiltä, taistelemaan sekä sukellusveneitä että pinta-aluksia vastaan, tukemaan maihinnousuja sekä tulittamaan maamaaleja.


title: Durand de la Penne -luokka

text: Alenia Marconi Systemsin (nykyinen Selex Sistemi Integrati) IPN 20 komento- ja hallintajärjestelmä kerää tietoja aluksen laitteilta sekä viesti- ja dataverkosta luoden ja ylläpitäen taktista tilannekuvaa. Elmer-viestijärjestelmän Link 11 ja Link 14 tuki mahdollistaa satelliittiyhteydet.


title: Durand de la Penne -luokka

text: Selex Sistemi Integratin asejärjestelmienhallintajärjestelmä NA 30 (Dardo E) sisältää infrapunakameran ja laseretäisyysmittarin sekä Selex RTN 30X tulenjohtotutkan.


title: Durand de la Penne -luokka

text: Aluksilla oli valmistuessaan merimaalien torjuntaan 140 kilometrin kantaman omaavat MBDA:n OTOMAT Mk2 -ohjukset, joiden taistelukärkenä on 210 kg räjähdepanos. Neljä kahden ohjuksen laukaisualustaa on asennettu ohjuskannelle kahden tutkamaston väliin. Ohjukset on vaihdettu modernisoitaessa MBDA Teseo Mk2/A -ohjuksiin.


title: Durand de la Penne -luokka

text: MBDA on toimittanut aluksille myös Albatros Mk2 keskipitkänmatkan ilmatorjuntaohjusjärjestelmän, joka on asennetti tykkikannelle välittömästi etukannen tykkitornin taakse. Järjestelmään kuuluu Aspide-ohjukset maalien tuhoamisen jopa 15 kilometrin etäisyydeltä. Aluksilla on myöss Raytheonin SM-2MR Tartar GMLS Mk13 -ohjusjärjestelmä, jonka kantama on 70 kilometriä. Sukelusveneidentorjuntaan on MBDA MILAS-järjestelmä.


title: Durand de la Penne -luokka

text: Aluksen pääkannen tykkinä on OTO Melaran 127 millimetrin 54 pituuskaliiperin ase, joka ampuu 32 kilogramman kranaatteja jopa 15 kilometrin päähän. Tykin maksimi tulinopeus on 45 laukausta minuutissa. Lisäksi aluksella on kolme OTO Melaran 76 millimetrin 62 pituuskaliiperin Super Rapide -tykkiä, jotka kykenevät ampumaan kuuden kilogramman kranaatin 15 kilometriin tulinopeuden ollessa 120 laukausta minuutissa.


title: Durand de la Penne -luokka

text: Aluksella on myös kaksi Whitehead Alenian B515 torpedojärjestelmää, joissa kummassakin on kolme B515 torpedoputkea. Aluksilla on Eurotorpin MU90 Impact -torpedot sekä MILAS sukellusveneentorjuntaheitin. Torpedon kantama maksiminopeudella on kaksitoista kilometriä ja miniminopeudella jopa 25 kilometriä.


title: Durand de la Penne -luokka

text: Lisäksi aluksilla on helikopterikansi sekä hangaaritilat kahdelle helikopterille kuten Agusta Bell AB212, Sea King SH-3D tai EH-101.


title: Durand de la Penne -luokka

text: Aluksen Elettronican toimittamiin omasuojajärjestelmiin kuuluvat Sagem Défense Sécuritén (aiemmin EADS Defence & Electronics) Sagaie-soihdunheittimet, SLQ-25 Nixie -torpedojen torjuntajärjestelmä sekä SLQ-732 Nettuno -tutkavaroittimen vastaanotin ja häirintälähetin


title: Durand de la Penne -luokka

text: Turkajärjestelmiin sisältyvät Raytheonin SPS-52C E-alueen 3D kaukoilmavalvontatutka, Selexin MM/SPS-774 (RAN-10S) F-alueen ilma- ja merivalvontatutka, Selexin MM/SPS-768 D-alueen ilmavalvontatutka, Selexin (aiemmin Galileo Avionican) MM/SPS-702 I-alueen merivalvontatutka, NA 30 -järjestelmän neljä Selexin I- ja J-alueen tulenjohtotutkaa, ilmatorjuntaohjusjärjestelmien kaksi Raytheonin G- ja I-alueen AN/SPG-51D tulenjohtotutkaa sekä Selexin MM/SPN-748 I-alueen merenkulkututka.


title: Durand de la Penne -luokka

text: Aluksen runkoon on asennettu Raytheonin DE 1167 keskitaajuusalueen aktiivikaikuluotain sekä tulenjohtotoimintaa varten DE 1167 VDS-kaikuluotain.


title: Durand de la Penne -luokka

text: Aluksen propulsiojärjestelmä on niin kutsuttu CODOG (), jossa kaksi Fiat/GE LM 2500 -kaasuturbiinia mahdollistavat yhteensä 40,3 megawatin tehon. Kaksi GMT BL 230.20 DVM -dieselmoottoria mahdollistavat kumpikin 9,3 megawattia.


title: Durand de la Penne -luokka

text: Luokkaan piti kuulua neljä alusta, mutta jälkimmäinen pari siirrettiin Orrizonte-luokkaan.


title: Södra Sandby

text: Södra Sandby on taajama Ruotsissa Lundin kunnassa Skånen läänissä Lundin itäpuolella. Paikka on myös kirkonkylä Södra Sandbyn pitäjässä, ja siellä on Södra Sandbyn kirkko, ja osa siitä kuuluu Hardebergin pitäjään.


title: Södra Sandby

text: Vuonna 2010 Södra Sandbyssa oli 6 136 asukasta, ja se on Lundin kunnan toiseksi suurin taajama.


title: Södra Sandbyn piiri

text: Södra Sandbyn piiri () sijaitsee Lundin kunnassa Ruotsissa. Sen väkiluku on .


title: Södra Sandbyn kirkko

text: Södra Sandbyn kirkko on kirkkorakennus Ruotsissa Södra Sandbyn pohjoisosassa Lundin kunnassa. Se on Södra Sandbyn seurakunnan seurakuntakirkko Lundin hiippakunnassa.


title: Södra Sandbyn kirkko

text: Kirkon vanhimmat osat on rakennettu 1100-luvun lopulla. Torni rakennettiin harmaakivestä keskiajan lopulla. Tornin alaosassa on alkuperäinen ristiholvi. Vuonna 1797 tornia korjattiin ja korotettiin ja vuonna 1847 rakennettiin pohjoinen ristisakara. Kirkon kuori korjattiin vuonna 1911, jolloin myös torniin tehtiin muutoksia.


title: Södra Sandbyn kirkko

text: Kirkkoa ympäröivät pensasaidat ja muuri.


title: Timo Kalevi Forss

text: Timo Kalevi Forss (s. 3. lokakuuta 1967 Helsinki) on suomalainen tietokirjailija, toimittaja ja muusikko. Hän on julkaissut muun muassa rocklyriikka-antologian "Alumiinikuu" (Kirjayhtymä 1999) sekä tietokirjat "Karjala edestakaisin" (Like 2010), "Napakirja" (Rosebud 2013) ja suomalaista poliittista laululiikettä käsittelevä kirjan "Toverit herätkää – Poliittinen laululiike Suomessa" (Into 2015). Forss on kirjoittanut elämäkerran "Gösta Sundqvist – Leevi and the Leavingsin dynamo" (Into 2017), joka on myynyt yli 15 000 kappaletta. Toimittajana Forss on kirjoittanut lukuisia juttuja muun muassa Voima-lehteen, Like Uutisiin sekä Rauhan puolesta -lehteen. Hän on tehnyt myös ohjelmia Radio Helsinkiin.


title: Timo Kalevi Forss

text: Timo Kalevi Forss on soittanut kitaraa muun muassa yhtyeissä the Atomic Blast, Vibrakööri ja Amurin Tiikerit. Hänet tunnetaan myös lauluntekijänä, erityisesti sanoittajana. Hänen tekstejään ovat esittäneet muun muassa Freud, Marx, Engels & Jung, Maria Lund, Vibrakööri, Muska, Danny, Tumppi Varonen ja Sinikka Sokka.Julkaistut albumit, joilla mukana muusikkona tai sanoittajana.


title: Helsinki Challenge

text:
Helsinki Challenge on tiedepohjainen ideakilpailu ja kiihdyttämö, jonka tavoitteena on synnyttää innovaatioita ja tarjota ratkaisuja sekä ihmiskuntaa kohtaaviin suuriin haasteisiin että tulevaisuuden hyvinvoinnin rakentamiseen. Kilpailun tavoitteena on paitsi luoda uutta tieteellistä tietoa, myös vaikuttaa suoraan ympäröivään yhteiskuntaan.
Kilpailuun voivat osallistua monialaiset tiimit, jotka koostuvat tiede- ja taideyhteisöjen, elinkeinoelämän, julkisen ja kolmannen sektorin, median ja yhteiskunnan muista osaajista. Kilpailun palkinto on maksimissaan 375 000 euroa, joka jaetaan yhdelle tai useammalle joukkueelle palkintoraadin arvion perusteella. Voittajat julistetaan palkintogaalassa marraskuussa 2015. Arvioitavia tekijöitä ovat omaperäisyys, luovuus, vaikuttavuus, ratkaisukeskeisyys ja tiedepohjaisuus. Palkintoraha on tarkoitettu joukkueen idean jatkokehittämiseen.
Helsinki Challenge järjestettiin ensimmäisen kerran vuonna 2015. Vuosina 2016–2017 Helsingin yliopiston kanssa kilpailua ovat järjestämässä Aalto-yliopisto, Hanken Svenska Handelshögskolan, Itä-Suomen yliopisto, Jyväskylän yliopisto, Oulun yliopisto, Taideyliopisto, Turun yliopisto, Vaasan yliopisto ja Åbo Akademi.


title: Helsinki Challenge

text: Helsingin yliopisto järjesti Helsinki Challengen yliopiston 375-juhlavuoden kunniaksi ensimmäistä kertaa vuonna 2015. Kilpailussa etsittiin ratkaisuja globaaleihin ongelmiin ja hyvinvointivaltion tulevaisuuteen viiden eri teeman alalta. Teemat olivat muuttuva ympäristö, terveys ja hyvinvointi, tulevaisuuden oppiminen, globaali Helsinki ja uusi maailmankuva. Samalla teemat olivat koko Helsingin yliopiston 375-juhlavuoden viisi tiedeteemaa.


title: Helsinki Challenge

text:
Kilpailuun saapui 80 ehdotusta, joista esiraati valitsi 20 semifinalistia. Lista semifinaaliin osallistuvista joukkueista julkistettiin joulukuussa 2014. Kilpailuideoiden kirjo oli laaja: mukana on esimerkiksi Suomi24-keskustelufoorumin big datan analysointityökaluja kehittävä ryhmä ja tutkimusryhmä, joka selvittää ihmisten näkemystä robottien moraalista. .
Future Organization, tiiminvetäjä Veikko Eranti


title: Helsinki Challenge

text: Climate Whirl, tiiminvetäjä Eija Juurola


title: Helsinki Challenge

text: Sustainability tracker, tiiminvetäjä Kaisa Korhonen-Kurki


title: Helsinki Challenge

text: Play Learn Heal, tiiminvetäjä Kristiina Kumpulainen


title: Helsinki Challenge

text: Moralities of Intelligent Machines, tiiminvetäjä Michael Laakasuo


title: Helsinki Challenge

text: The Citizen Mindscapes, tiiminvetäjä Krista Lagus


title: Helsinki Challenge

text: Ground and Growth, tiiminvetäjä Kristina Lindström


title: Helsinki Challenge

text: Engaging Future Workplace, tiiminvetäjä Kristi Lonka


title: Helsinki Challenge

text: Lab Impact Africa, tiiminvetäjä Christina Lyra


title: Helsinki Challenge

text: Higher Education Unbounded, tiiminvetäjä Katalin Miklossy


title: Helsinki Challenge

text: Urban Academy, tiiminvetäjä Jari Niemelä


title: Helsinki Challenge

text: Tell Us, tiiminvetäjä Maria Niemi


title: Helsinki Challenge

text: Biodiversity now, tiiminvetäjä Markku Ollikainen


title: Helsinki Challenge

text: Helsinki Sleep Factory, tiiminvetäjä Anu-Katriina Pesonen


title: Helsinki Challenge

text: Viewfinder, tiiminvetäjä Paavo Pylkkänen


title: Helsinki Challenge

text: SafePreg – Health into Next Generation, tiiminvetäjä Katri Räikkönen


title: Helsinki Challenge

text: NEMO – Natural Emotionality in Digital Interaction, tiiminvetäjä Katri Saarikivi


title: Helsinki Challenge

text: Generation Green, tiiminvetäjä Tiina Sikanen


title: Helsinki Challenge

text: The Happiness Project, tiiminvetäjä Laura Visapää


title: Helsinki Challenge

text: Genetic Correction of Inherited Hemoglobin Disease, tiiminvetäjä Kirmo Wartiovaara


title: Helsinki Challenge

text: Helsinki Challengen kansainvälinen tuomaristo valitsi loppukilpailuun viisi joukkuetta: Helsinki Sleep Factory, Moralities of Intelligent Machines, NEMO, SafePreg ja Biodiversity Now. Tiimit esiintyvät viimeisen kerran yleisölle 12. marraskuuta ja palkinto jaetaan 13. marraskuuta.Loppukilpailun tuomaristoon kuuluivat kansleri Thomas Wilhelmsson (puheenjohtaja), vararehtori Sally Mapstone, Oxfordin yliopisto; professori Pasi Sahlberg Harvardin yliopisto; johtaja Ulrich Weinberg, Hasso-Plattner Institute School of Design Thinking ja yliasiamies Mikko Kosonen, Sitra.


title: Helsinki Challenge

text:
Voittosumma 375 00 euroa jaettiin kahden joukkueen kesken. Kilpailun voittaja NEMO – Natural Emotionality in Digital Interaction sai 250 000 euroa ja toiselle sijalle yltänyt Biodiversity Now 125 000 euroa. Voittosummat on tarkoitettu kilpailuidean toteuttamiseen.
NEMO kehittää uusia tapoja digitalisoida ja välittää tunteita verkossa. Joukkue visioi pieniä, tunteet huomioon ottavia lisäosia digitaalisen vuorovaikutuksen alustoihin. Biodiversity Now aikoo kehittää maailman ensimmäisen toimivan hyvitysmarkkinamekanismin estämään kokonaisbiodiversiteetin vähenemistä.


title: Helsinki Challenge

text: Toinen Helsinki Challenge käynnistyi elokuussa 2016. Kilpailun teemat: ihminen muutoksessa, kestävä planeetta ja urbaani tulevaisuus linkittyvät YK:n kestävän kehityksen tavoitteisiin.


title: Sokoura

text: Sokoura on maalaiskunta ja sen keskuskylä Moptin alueen Bankassin piirissä Malissa. Se sijaitsee Souroun tasangolla 90 kilometriä Bankassista maanteitse lounaaseen. Kunnassa on 38 600 asukasta (vuonna 2009).


title: Sokoura

text: Sokouran kunnan pinta-ala on 927 neliökilometriä. Se rajoittuu pohjoisessa Bankassin piirin Séguén ja Torin, idässä Bayen ja etelässä Ouonkoron sekä lännessä Ségoun alueen Tominianin piirin Timissan kuntiin. Kunnassa ei ole pysyviä vesistöjä. Etelässä sijaitsee Samorin metsäsavannialue.


title: Sokoura

text: Kuntaan kuuluu 32 kylää. Asukkaat ovat etupäässä markoja, dogoneja, fulbeja, samoja ja moseja.


title: Sokoura

text: Paikallisia elinkeinoja ovat maanviljely, karjanhoito ja pienimuotoinen kaupankäynti. Tärkeimmät viljelykasvit ovat hirssi, fonio, durra, maissi, maapähkinä, lehmänpapu, maapapu ja seesami. Kotieläimiä ovat naudat, lampaat, vuohet, hevoset, aasit ja siipikarja.


title: Sokoura

text: Kunnan liikenneyhteydet ovat heikot. Palveluihin kuuluu joukko kouluja ja kaksi terveysasemaa.


title: Nuorten Palvelu

text: Nuorten Palvelu ry on valtakunnallinen sitoutumaton nuorisokasvatusjärjestö, joka on perustettu vuonna 1969. Nuorten Palvelu ry toimii nuorten hyvinvoinnin puolesta nuorten omilla reviireillä. Järjestö tuntee vaikeassa elämäntilanteessa elävän nuoren arjen, etsii tuen, löytää auttajat ja toimii yhdessä. Järjestön keskustoimisto sijaitsee Kuopiossa.


title: Nuorten Palvelu

text: Nuorten Palvelu ry:n ammattilaiset ja vapaaehtoiset ympäri Suomen kohtaavat nuoria netti- ja katupäivystyksessä, tukihenkilötoiminnassa, kaupallisissa ympäristöissä sekä erilaisissa tapahtumissa. Nuorten Palvelu ry kouluttaa jäseniään, vapaaehtoisiaan, nuorisotyön ammattilaisia sekä kaupallisia toimijoita ympäri Suomea. Järjestö vuokraa nuorisoryhmille ja muille kiinnostuneille omistamaansa leirimajaa Lapin Enontekiöllä.


title: Nuorten Palvelu

text: Nuorten Palvelu ry:n toimintaa tukevat Veikkaus, Opetus- ja kulttuuriministeriö, Aluehallintovirastot, kaupalliset toimijat, kunnat ja säätiöt


title: Nuorten Palvelu

text: Jäsenjärjestöjä ovat: Diginuoret ry, Iisalmen Nuorison Tuki ry, Jämsänjokilaakson Nuorten Palvelu ry, Lappeenrannan Nuortenpalvelu ry sekä Savitaipaleen Nuorison tuki ry Nuorten Palvelu ry:n jäsenjärjestöt ovat itsenäisiä rekisteröityjä yhdistyksiä jotka maksavat järjestöjäsenmaksun. Yhteistä jäsenjärjestöille on kiinnostus toimia nuorten parissa ja tukea tarvitsevien nuorten hyväksi.


title: Nuorten Palvelu

text: Nuorten Palvelu ry aloitti toimintansa syksyllä 1969 Suomen Opiskelevan Nuorison Raittiusliiton jaostona, kun SONR:n  talvipäivillä ryhmä liiton abiturienttijäseniä päätti ryhtyä auttamaan vaikeuksissa olevia nuoria päihteidenkäyttäjiä. Nuorten Palvelu ry itsenäistyi vuonna 1970 ja se rekisteröitiin 15.3.1971. Toiminnan perusarvoina on ollut koko yhdistyksen historian ajan pysyä poliittisesti ja uskonnollisesti sitoutumattomana nuorisokasvatusjärjestönä. Järjestön perustaminen ajoittui ensimmäisen varsinaisen huumeaallon Suomeen tuloon.


title: Nuorten Palvelu

text: Järjestön keskustoimisto sijaitsi aluksi Helsingissä, josta siirryttiin Kuopion ja Lappeenrannan kautta takaisin Kuopioon, jossa keskustoimisto myös nykyisin sijaitsee. Jäsenjärjestöjä ja toimipisteitä sijaitsee ympäri Suomea. Osa niistä on itsenäisiä yhdistyksiä ja osa Nuorten Palvelu ry:n hallinnon alaisia.


title: Nuorten Palvelu

text:
Alkuvuodet
Nuorten Palvelu ry pyöri vapaaehtoisvoimin. Ensimmäinen työntekijä  aloitti vuonna 1978 toiminnanjohtajana. Tänä päivänä järjestössä on kymmenkunta työntekijää. Toimintaa rahoitti aluksi Sosiaalihallitus valtionavustuksealla. Ensimmäisen kerran Raha-automaattiyhdistykseltä järjestö sai avustusta 1974, nykyisellään RAY on toiminnan päärahoittaja.


title: Nuorten Palvelu

text: Nuorten Palvelu ry:n toiminta alkuvuosista lähtien on perustunut vapaaehtoistyöhön. Puhelinpäivystys oli ensimmäinen toimintamuoto. Tämänkaltaista nuorten auttavaa puhelinta ei vielä Suomessa 1970-luvulla muiden järjestöjen taholta ylläpidetty.


title: Nuorten Palvelu

text: Vuoden 1975 paikkeilla päivystys siirtyi myös kaduille kohtaamaan nuoria kasvokkain. Tampereella ryhdyttiin 1980 – luvun alussa toteuttamaan katu- ja kenttätyötä ammatillisemmin yhdessä nuorisotoimen kanssa.   1990- luvun alussa lähti käyntiin yksi osa nykyistä toimintaa eli etsivän nuorisotyön kehittäminen suomalaisessa nuorisotyössä. Pioneeriprojekti etsivän nuorisotyön osalta toteutettiin yhdessä Tampereen kaupungin kanssa ja hyvien tulosten perusteella toimintamuoto vakiintui osaksi Tampereen kaupungin nuorisotyötä. Osa 1990 ja 2000 - luvun toimintaa on ollut Opetusministeriön tuen avulla etsivän työn mallien vieminen Venäjän Karjalaan. Nykyään etsivää nuorisotyötä tehdään verkossa Opetus- ja kulttuuriministeriön avustamana, Etsivää Nettityötä järjestö on tehnyt elokuusta 2010 lähtien.


title: Nuorten Palvelu

text: 1980-luvulla järjestön toiminta keskittyi projekteihin. Uutena toimintamuotona tuli mukaan leiri- ja retkitoiminta. Ohjaajia toimintaan koulutettiin ja vanha porotila Enontekiöltä ostettiin leirimajaksi ja se on edelleen kansainvälisten leirien, nuorisoryhmien ja erityisnuorisotyöntekijöiden käytössä.


title: Nuorten Palvelu

text: Vapaaehtoinen tukihenkilötoiminta (nyk. Zemppariitoiminta) on koko Nuorten Palvelu ry:n historian ajan kehittynyt  ja laajentunut toimintamuoto. Toiminta lähti asteittain käyntiin jo 1970 –luvulla. Varsinaisesti tukihenkilötoiminta aloitettiin 1992  Pois Sivuraiteilta -tukihenkilöprojektin myötä, jossa oli mukana 14 eri järjestöä ja hanketta koordinoi Sosiaaliturvan keskusliitto. Tukihenkilötoimintaa on kehitetty myös Nuorten Palvelu ry:n aiemmin hallinnoimien Päihdepysäkkien tarpeista lähtien. Nykyään tukihenkilötoiminta järjestetään yhteystyössä monien lasten ja nuorten ympärillä olevien ammattilaisten kanssa (mm. ammatilliset oppilaitokset).


title: Nuorten Palvelu

text: Uusin aluevaltaus järjestön toiminnassa on kehittämistyö nuorten jäljillä kaupallisissa kasvuympäristöissä. RAY:n ja OKM:n rahoittamien hankkeiden ABC kohtaa nuoria (2010-2013), Kauppakeskusten nuoret (2012-2014), Tunturikeskukset nuorten silmin (2013-2016) ja Nuorten reviireillä (2014-2016) tavoitteena on edistää nuorten osallisuutta, vastuullisuutta ja tasa-arvoa kaupallisissa tiloissa.


title: Nuorten Palvelu

text: Koulutus ja vapaaehtoisten toiminnanohjaus ovat toiminnan alusta lähtien olleet oleellisia osia Nuorten Palvelu ry:n toiminnassa. Vapaaehtoisille on tarjottu tukea ja mahdollisuuksia toteuttaa myös omia projektejaan. Nuoria koulutetaan muun muassa päihteisiin ja sosiaalisen mediaan liittyvissä kysymyksissä Valistusvessojen ja NPolling – interkatiivisten oppituntien kautta. Nuorten kanssa toimivia aikuisia (mm. opettajat, nuorisotyöntekijät, etsivät nuorisotyöntekijät ja vanhemmat) koulutetaan erityisesti vanhemmuuteen, kasvatukseen, sosiaaliseen mediaan ja nuorten arjen kysymyksiin liittyen. Lisäksi järjestö kouluttaa kaupallisen alan toimijoita (mm. vartijat, kassatyöntekijät) erityisesti nuoruuteen ja nuorten kohtaamiseen liittyvissä kysymyksissä.


title: Nuorten Palvelu

text: Nuorten Palvelu ry toimii ympäri Suomea hankkeissa, projekteissa, jäsenjärjestöissä sekä toimipisteissä. Toimintaa on useilla paikkakunnilla.


title: Nuorten Palvelu

text: "Zemppari - tukihenkilötoiminnan" tavoite on tukea nuorta arkielämän haasteissa. Vapaaehtoinen, koulutettu tukihenkilö on turvallinen aikuinen nuoren rinnalla.


title: Nuorten Palvelu

text: "Etsivä Nettityö" on etsivää nuorisotyötä netissä. Ammattilaiset nettietsivät sekä vapaaehtoiset Löytäjät kohtaavat nuoria verkossa yksilökeskusteluissa ilta-aikaan. Tarkoituksena on toimia luotettavana aikuisena missä tahansa nuoren elämänhallintaan liittyvän ongelman käsittelyyn keskittyvässä anonyymissa verkkokeskustelussa.


title: Nuorten Palvelu

text: "Nuorten reviireillä –projekti" edistää nuorten hyvinvointia ja osallisuutta kaupallisissa tiloissa sekä kehittää tiloissa toimivien aikuisten ja nuorten keskinäistä ymmärrystä. Projekti tekee yhteistyötä muun muassa Securitas Oyj:n ja Citycon Oyj:n kanssa.


title: Nuorten Palvelu

text: "Tunturikeskukset nuorten silmin" –hanke kartoittaa ja kehittää Rukalla ja Ylläksellä vapaa-ajanviettomahdollisuuksia yhteistyössä alueiden muiden toimijoiden kanssa.


title: Nuorten Palvelu

text: Aikuisten kasvatusvastuuta järjestö korostaa "Kasvatus kannattaa" –kampanjalla keväisin.


title: Soubala

text: Soubala on maalaiskunta ja sen keskuskylä Moptin alueen Bankassin piirissä Malissa. Se sijaitsee Sénon tasangolla 35 kilometriä Bankassista maanteitse etelään. Kunnassa on 10 700 asukasta (vuonna 2009).


title: Soubala

text: Soubalan kunta rajoittuu kaakossa Bankassin piirin Koulongon Habén, lounaassa Léssagou Habén, luoteessa Dimbal Habén ja koillisessa Bankassin sekä idässä Koron piirin Dougouténé II:n kuntiin. Kunnassa ei ole pysyviä vesistöjä.


title: Soubala

text: Kuntaan kuuluu yhdeksän kylää. Asukkaat ovat etupäässä dogoneja. Lisäksi on jonkin verran fulbeja.


title: Soubala

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Soubalassa pidetään viikoittaiset markkinat.


title: Soubala

text: Kunnan liikenneyhteydet ovat heikot. Palveluihin kuuluvat neljä alakoulua, yläkoulu, koulutus- ja kehittämiskeskus, kaksi koraanikoulua ja terveysasema.


title: Niko Vuorinen

text: Niko Vuorinen (s. 8. kesäkuuta 1989) on suomalainen kalpamiekkailija, joka edustaa Helsingin Miekkailijoita. Vasenkätisen Vuorisen valmentajana toimii Peeter Nelis.


title: Niko Vuorinen

text: Vuorinen aloitti miekkailun vuonna 2005. MM-kilpailuissa hän on ollut parhaimmillaan 14:s vuonna 2013. EM-kilpailuissa Vuorisen paras sijoitus on kuudes sija vuodelta 2018. Kesäuniversiadeissa 2011 Kiinan Shenzhenissä Vuorinen oli 18:s ja kesäuniversiadeissa 2017 Taiwanin Taipeissa viides. Euroopan kisoissa 2015 Bakussa Vuorinen sijoittui viidenneksi. Helmikuussa 2017 Vuorinen sijoittui maailmancupin osakilpailussa Vancouverissa kolmanneksi, ollen ensimmäinen palkintokorokkeelle yltänyt suomalaismies kalpamiekkailun maailmancupin osakilpailussa.


title: Niko Vuorinen

text: Vuorinen opiskelee teoreettista filosofiaa Helsingin yliopistossa. Häneltä ilmestyi vuonna 2015 miekkailuaiheinen kirja "Kalpa ja mieli".


title: Tori (Mali)

text: Tori on maalaiskunta ja sen keskuskylä Moptin alueen Bankassin piirissä Malissa. Se sijaitsee Gondo-Senon tasangolla 75 kilometriä Bankassista maanteitse lounaaseen. Kunnassa on 18 000 asukasta (vuonna 2009).


title: Tori (Mali)

text: Torin kunta rajoittuu pohjoisessa Bankassin piirin Dialassagoun, idässä Bayen, etelässä Sokouran ja lännessä Séguén kuntiin. Seutu kuuluu Sahelin vyöhykkeeseen. Kunnassa ei ole pysyviä vesistöjä.


title: Tori (Mali)

text: Kuntaan kuuluu 11 kylää. Asukkaat ovat etupäässä markoja, dogoneja, fulbeja ja moseja.


title: Tori (Mali)

text: Paikallisia elinkeinoja ovat maanviljely, karjanhoito ja pienimuotoinen kaupankäynti. Tärkeimmät viljelykasvit ovat hirssi, fonio, durra, maissi, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, aasit, hevoset, kamelit ja siipikarja. Torissa ja Gouaryssa pidetään viikoittaiset markkinat.


title: Tori (Mali)

text: Kunnan liikenneyhteydet ovat heikot. Palveluihin kuuluu joukko kouluja ja terveysasema.


title: Wissam Ben Yedder

text: Wissam Ben Yedder (s. 12. elokuuta 1990 Sarcelles) on tunisialaisia sukujuuria omaava ranskalainen jalkapalloilija, joka edustaa Primera División:ssa pelaavaa Sevilla FC:tä. Pelipaikaltaan oikeajalkainen Ben Yedder on hyökkääjä.


title: Wissam Ben Yedder

text:
Ben Yedder aloitti ammattilaisuransa UJA Alfortvillessä, jota hän edusti vuodet 2009-2010. Otteluita kertyi 23 ja maaleja yhdeksän. Heinäkuussa 2010 Ben Yedder siirtyi Ligue 1:n Toulouse FC:hen. Hän debytoi seuran paidassa pääsarjatasolla lokakuussa 2010 Paris Saint-Germainia vastaan. Avausmaalinsa hän iski huhtikuussa 2012 Eviania vastaan. Parhaimmailla kaudellaan, kaudella 2013-2014, Ben Yedder teki 38 ottelussa 16 maalia. Kaudella 2012-2013 hän teki 15 maalia ja kaudella 2014-2015 36 pelissä 14 maalia.
Ben Yedder Siirtyi Sevilla FC:hen 31.7.2016.


title: Wissam Ben Yedder

text: Ben Yedder on edustanut Ranskaa alle 21-vuotiaissa. Hän pelasi maajoukkueessa vuonna 2012 kolme ottelua ilman maaleja.


title: Wissam Ben Yedder

text: Ben Yedder on pelannut myös futsalia Garges Djibson ASC:ssä. Ranskan futsalmaajoukkueessa hän on pelannut kuusi ottelua onnistuen kerran maalinteossa.


title: Joshua Kimmich

text: Joshua Kimmich (s. 8. helmikuuta 1995 Rottweil) on saksalainen jalkapalloilija. Pelipaikaltaan hän on puolustava keskikenttäpelaaja. Hän edustaa Saksan Bundesliigassa pelaavaa Bayern Müncheniä.


title: Joshua Kimmich

text: Kimmich lainattiin VfB Stuttgartista 3. Ligassa pelaavaan RB Leipzigiin kesällä 2013. Hän pelasi seurassa 26 sarjaottelua kaudella 2013–2014 ja 27 sarjaottelua 2. Bundesliigassa seuraavalla kaudella. Kesällä 2015 Kimmich siirtyi Bayern Müncheniin 8,5 miljoonalla eurolla.


title: Joshua Kimmich

text: Kimmich teki debyyttinsä Saksan maajoukkueessa 29. toukokuuta 2016 Slovakiaa vastaan. Hän pelasi Euroopan-mestaruuskilpailuissa 2016 ja MM-kilpailuissa 2018. MM-kilpailujen päätyttyä hän on pelannut 32 maaottelua ja tehnyt niissä kolme maalia.


title: Valhalla (yhtye)

text: Valhalla oli vuonna 1997 perustettu espanjalainen power metal -yhtye.


title: Ghanan evankelis-luterilainen kirkko

text: Ghanan evankelis-luterilainen kirkko ("Evangelical Lutheran Church of Ghana") on luterilainen kirkko, joka toimii Ghanassa Afrikassa. Kirkon jäsenmäärä on noin 29 000.


title: Ghanan evankelis-luterilainen kirkko

text: Ghanan evankelis-luterilaisen kirkon perustivat yhdysvaltalaisen Missouri-synodin lähetystyöntekijät vuonna 1958. Vuonna 1964 kirkko tunnustettiin juridisesti Ghanan hallituksen toimesta. Siitä lähtien kirkko on perustanut seurakuntia ja saarnapaikkoja joka puolelle Ghanaa. Kirkosta tuli Missouri-synodin yhteistyökirkko vuonna 1971.


title: Ghanan evankelis-luterilainen kirkko

text: Kirkko tunnustaa Vanhan ja Uuden testamentin kirjoitukset ainoaksi säännöksi ja ohjeeksi kirkon uskolle ja elämälle. Se tunnustaa oppia, joka on kirjoitettuna Apostolisessa, Nikean ja Athanasioksen uskontunnustuksissa, muuttamattomassa Augsburgin tunnustuksessa sekä Martti Lutherin Iso- ja Vähä katekismuksessa.


title: Ghanan evankelis-luterilainen kirkko

text: Kirkolla on noin tuhat seurakuntaa tai saarnapaikkaa, joissa on noin 29 000 jäsentä. Seurakuntia hoitavat pastorit, evankelistat sekä maallikkojohtajat yhdessä Missouri-synodin lähetystyöntekijöiden kanssa. Kirkko kuuluu Missouri-synodin tavoin Kansainväliseen luterilaiseen neuvostoon, mutta on myös Luterilaisen maailmanliiton jäsen.


title: Ronny (jalkapalloilija)

text: Ronny Heberson Furtado de Araújo (eli Ronny, s. 11. toukokuuta 1986 Fortaleza) on brasilialainen jalkapalloilija, joka edustaa Bundesliigassa pelaavaa Hertha BSC:iä. Pelipaikaltaan vasenjalkainen Ronny on hyökkäävä keskikenttäpelaaja.


title: Ronny (jalkapalloilija)

text: Ronny aloitti uransa kotimaansa Corinthiansissa, jota hän edusti vuodet 2004-2006 pelaamatta peliäkään. Vuonna 2006 hän siirtyi Portugalin Primeira Ligan Sporting Clube de Portugaliin. Hän pelasi seuran paidassa 38 ottelua Primeira Ligassa tehden yhden maalin. Ronny debytoi seuran paidassa myös Mestareiden liigassa. Kauden 2009-2010 hän oli lainassa Primeira Ligan UD Leiriassa. Sporting-urallaan Ronny voitti kahdesti Portugalin cupin ja niin ikään kahdesti Portugalin supercupin.


title: Ronny (jalkapalloilija)

text: Heinäkuussa 2010 Ronny siirtyi Saksan 2. Bundesliigan Hertha BSC:iin. Kaudeksi 2011-2012 seura nousi takaisin Bundesliigaan, josta se putosi seuraavaksi kaudeksi jälleen 2. Bundesliigaan. Kaudella 2012-2013 Ronny teki 2. Bundesliigassa 18 maalia 33 ottelussa seuran noustessa jälleen Bundesliigaan. Parhaalla Bundesliiga-kaudellaan, kaudella 2013-2014, Ronny on tehnyt 27 ottelussa neljä maalia.


title: Ronny (jalkapalloilija)

text: Ronny oli mukana voittamassa alle 17-vuotiaiden maailmanmestaruutta Suomessa 2003. Hän pelasi turnauksessa yhdessä ottelussa, alkulohkon ottelussa Portugalia vastaan Ratinan stadionilla Tampereella.


title: Ronny (jalkapalloilija)

text: Myös Ronnyn isoveli Raffael on jalkapalloilija. Hän edustaa Bundesliigan Borussia Mönchengladbachia. Ronny ja Raffael ovat pelanneet yhdessä Hertha BSC:issä.


title: Ronny (jalkapalloilija)

text: Ronnyn nimissä on ammattilaisjalkapalloilun kovin maaliin johtanut laukaus. Tuo maali syntyi suoraan vapaapotkusta marraskuussa 2006 Sporting CP:n paidassa Associação Naval 1º de Maioa, potkun vauhdin ollessa 210,9 kilometriä tunnissa. Maali oli Ronnyn ainoa maali Sporting-urallaan.


title: Ronny (jalkapalloilija)

text: Sporting Clube de Portugal


title: Ronny (jalkapalloilija)

text: Hertha BSC


title: Ronny (jalkapalloilija)

text: Brasilia


title: Ronny (jalkapalloilija)

text: Henkilökohtainen


title: Quzhou

text:
Quzhou (, pinyin: Qúzhōu Shì) on prefektuuritason kaupunki Kiinan Zhejiangin maakunnan länsiosassa. Kaupungin keskusta sijaitsee linnuntietä runsas 190 kilometriä maakunnan pääkaupunki Hangzhousta lounaaseen. Kaupungin väkiluku on 2,123 miljoonaa (2010) ja pinta-ala 8 837 neliökilometriä.
Quzhoun naapurina ovat etelässä Lishuin ja Nanpingin, lännessä Shangraon, pohjoisessa Huangshanin ja Hangzhoun, sekä idässä Jinhuan prefektuuritason kaupungit.


title: Quzhou

text: Piirikuntatasolla kaupunki jakautuu kuuteen osaan seuraavasti (numerointi kuten kuvassa):


title: Quzhou

text:
1 Kecheng
2 Qujiang
3 Jiangshan
4 Changshan
5 Kaihua
6 Longyou
Kaupunkiseudun luonnonnähtävyyksiin kuuluvat esimerkiksi Longyoun karstiluola ja Jianglangvuoren maisemat.


title: Spartoo

text: Spartoo.com on vuonna 2006 perustettu, kenkiin erikoistunut verkkokauppa, jonka pääpaikkana toimii Grenoble. Vuonna 2014 Spartoon sivustolta oli valittavissa yli 1000 eri merkkiä ja tällä hetkellä Spartoo toimittaa 30 Euroopan maahan.


title: Spartoo

text: Perustamisen jälkeen Spartoo laajensi vuonna 2009 Isoon-Britanniaan ja Italiaan avaamalla sivustot Spartoo.co.uk ja Spartoo.it. Vuonna 2010 Spartoo avasi sivustonsa Saksassa ja Espanjassa. Tämän jälkeen vuonna 2011 Spartoo saapui Alankomaihin, Suomeen, Puolaan, Ruotsiin, Portugaliin, Kreikkaan sekä Tanskaan. Tämän lisäksi Spartoon englanninkieliseltä sivustolta www.spartoo.eu on mahdollista tilata tuotteita 11 eri maahan. Kenkien ja laukkujen lisäksi Spartoo päätti vuonna 2013 otta valikoimaansa myös vaatteet.


title: Rasvala

text: Rasvala on kylä Kiikalassa Salossa. Rasvalan lähimpiäa naapurikyliä ovat Kiikalan Kruusila idässä ja koillisessa sekä Perttelin Pöytiö ja Kiskon Bergvik lännessä. Läheisen Hirsijärven vastarannalla lähimpiä naapurikyliä ovat Kiikalan Pirilä ja Kiskon Sammalo.


title: Rasvala

text: Rasvala on yhdessä kiikalalaisten naapurikyliensä Kruusilan ja Pirilän kanssa kuulunut nyttemmin enimmät palvelunsa menettäneen Kiikalan Kruusilan kyläkeskuksen vaikutusalueeseen ja on osa Kruusilan postinumeroaluetta. Kylän pohjoispuolitse kulkee valtatie 1, jonka moottoritieksi rakentamisen jälkeen kylän halki kulkeva valtatien 1 entinen linjaus muodostettiin seututieksi 110.


title: Rasvala

text: Rasvala sijaitsee Kiskonjoen–Perniönjoen vesistöön kuuluvan Kiskon Hirsijärven pohjoispäässä ja sen alue rajoittuu järveen kaakossa. Pohjoisessa kylän alueelle jäävät samaan vesistöön kuuluvat Pernjärvi osittain ja Lamminjärvi kokonaan.


title: Rasvala

text: Ensimmäinen maininta Rasvalan kylästä on vuodelta 1440. Kylän vanhoja taloja ovat olleet Alhainen eli Topuli, josta vuonna 1786 erotettiin Uusitalo, sekä Ylhäinen eli Harakka, joka vuonna 1887 liitettiin Topuliin.


title: Rasvala

text: Historiallinen nimitys Kiikalan kolmelle eteläisimmälle kylälle Rasvalalle, Kruusilalle ja Pirilälle on ollut "Kuutti-Kiikala". 1900-luvulla samasta kolmen kylän kokonaisuudesta on käytetty eri yhteyksissä joko nimeä "Kruusila" tai "Hirsjärvi".


title: Rasvala

text: Koulua kylästä käytiin vuodesta 1902 aina 1980- ja 1990-lukujen taitteeseen viereisessä Kruusilan kylässä sijainneessa Hirsjärven koulussa. Kruusilan postikonttori ja kauppa sijaitsivat ainakin vuonna 1964 Rasvalan kylässä, vuodesta 1929 1960-luvulle toiminnassa ollut Kruusilan Osuusmeijeri taas Kruusilan kylässä Rasvalan kylän rajalla Pernjärven rannalla. 1980- ja 1990-lukujen taitteessa koulu, kauppa, posti ja pankki lopettivat kaikki toimintansa.


title: Rasvala

text: Rasvalan Topulin talon luona seututien 110 varressa on Salon seudun reservinupseerien vuonna 1956 pystyttämä muistokivi sodissa 1939–1941 kaatuneille Topulin talon neljälle pojalle Martti, Vilho, Kauko ja Erkki Lehtiselle sekä talon vävylle Mauri Helkiölle.


title: Montreal Hockey Club

text: Montreal Hockey Club oli kanadalainen seniorimiesten amatööritason jääkiekkoseura joka perustettiin 1884. Se liittyi Montreal Amateur Athletic Associationiin (MAAA) ja käytti sen siipipyörälogoa. Seura oli Stanley Cupin ensimmäinen voittaja 1893 mutta kieltäytyi siitä MAAA:n kanssa syntyneen riidan vuoksi. Vuoteen 1906 se pelasi amatöörisarjoissa, pelasi sitten kaksi vuotta ammattilaisena, mutta palasi taas amatöörijoukkueeksi. Vuonna 1932 se erosi MAAA:sta ja muuttui puoliammattilaiseksi ja liittyi Quebec Senior Hockey Leagueen. Nimeksi tuli Royal Montreal Hockey Club eli Montreal Royals, joka toimi vuoteen 1961.


title: Maati Rehor

text: Maati Rehor (s. 1976) on Avanti!-orkesterin toiminnanjohtaja syyskuusta 2015 alkaen. Hän työskenteli aiemmin Suomen Jazzliiton toiminnanjohtajana 1. heinäkuuta 2008 alkaen.


title: Maati Rehor

text: Rehor on koulutukseltaan musiikkipedagogi (AMK) ja musiikin maisteri Sibelius-Akatemian Arts Management-koulutuksesta. Hän on työskennellyt kulttuurialan tuotanto- ja viestintätehtävissä sekä pop/jazz-laulun opettajana ja laulajana. Vuodesta 2008 hän oli Suomen Jazzliiton hallituksen jäsen.


title: Lishui

text: Lishui (, pinyin: Líshuǐ Shì) on prefektuuritason kaupunki Zhejiangin maakunnan eteläosassa Kiinassa. Kaupungin keskusta sijaitsee linnuntietä runsaat 200 kilometriä maakunnan pääkaupungista Hangzhousta etelään. Kaupungin väkiluku on 2,117 miljoonaa (2010) ja pinta-ala 17 298 neliökilometriä.


title: Lishui

text:
Lishuin naapurina ovat etelässä Ningden, lounaassa Nanpingin, luoteessa Quzhoun, pohjoisessa Jinhuan, sekä idässä Taizhoun ja Wenzhoun prefektuuritason kaupungit.
Piirikuntatasolla kaupunki jakautuu yhdeksään osaan seuraavasti (numerointi kuten kuvassa):


title: Lishui

text:
1 Liandu
2 Longquan
9 Jingning, sheiden autonominen piirikunta


title: Lishui

text:
3 Jinyun
4 Qingtian
5 Yunhe
6 Qingyuan
7 Suichang
8 Songyang
Paikkakunta sai Sui-dynastian Kaihuang-keisarin aikana vuonna 589 jaa. nimen Chuzhou. Välillä nimi muuttui muotoon Kuozhou. Ming-dynastian Hongwu-hallitsijan aikaan nimeksi tuli Chuzhou Fu.


title: Lishui

text: Paikallisiin erikoisuuksiin kuuluvat mandariinit, kiinalaiset sienet, Qingtianin piirikunnan kalliokaiverrukset, seladonlasitettu keramiikka ja Longquanin kaksiteräinen miekka, aikoinaan hyvin arvostettu miekkatyyppi.


title: Pirilä (Kiikala)

text: Pirilä on kylä Kiikalassa Salossa.


title: Pirilä (Kiikala)

text: Pirilä on yhdessä kiikalalaisten naapurikyliensä Kruusilan ja Rasvalan kanssa kuulunut nyttemmin enimmät palvelunsa menettäneen Kiikalan Kruusilan kyläkeskuksen vaikutusalueeseen ja on osa Kruusilan postinumeroaluetta.


title: Pirilä (Kiikala)

text: Pirilän lähimpiä naapurikyliä ovat Kiikalan kylistä Kruusila lännessä, Peltola pohjoisessa ja Vanhakylä koillisessa. Idässä ovat rajanaapureina Suomusjärven Laperla, Häntälä ja Ahtiala. Lounaassa on rajanaapurina Kiskon Sammalo ja etelässä Kiskon Kurkela.


title: Pirilä (Kiikala)

text: Pirilä sijaitsee Kiskonjoen–Perniönjoen vesistöön kuuluvan Kiskon Hirsijärven koillispäässä ja sen rajana Kiikalan Kruusilan kylää vastaan on Kiikalan Omenojärvestä Kiskon Hirsijärveen laskeva Huitinjoki. Kylän kaakkoiskulmaa koskettaa samaan vesistöön kuuluva Riitjärvi.


title: Pirilä (Kiikala)

text: Ensimmäinen maininta Pirilän kylästä on vuodelta 1530. Kylän nimi perustunee henkilönnimeen "Piri ". Kylän vanhoja taloja ovat olleet vuonna 1540 ensi kerran asiakirjoissa esiintyvä Rusko ja siitä noin 1610 erotettu Vesä, joka vuonna 1798 jakautui Yli- ja Ali-Vesään. Kaikki kolme taloa ovat edelleen olemassa lähellä kylän vanhaa tonttia, joka on sijainnut nykyisen Vilikkalantien varressa Ali-Vesän ja Ruskon nykyisten tonttien välimailla.


title: Pirilä (Kiikala)


title: Pirilä (Kiikala)

text: Koulua kylästä käytiin vuodesta 1902 aina 1980- ja 1990-lukujen taitteeseen viereisessä Kruusilan kylässä sijainneessa Hirsjärven koulussa. Kruusilan kyläkeskuksen palveluihin kuuluivat aiemmin myös posti, kauppa, pankki, mutta 1980- ja 1990-lukujen taitteessa nämä kaikki lopettivat toimintansa.


title: Pirilä (Kiikala)

text: Kylän pohjoispuolitse kulkee valtatie 1, jonka moottoritieksi rakentamisen jälkeen kylän halki kulkeva valtatien 1 entinen linjaus muodostettiin seututieksi 110. Kiskon suuntaan johtaa kylän läpi paikallistietasoinen yhdystie Vilikkalantie.


title: Rautsuo

text: Rautsuo on kylä Suomusjärvellä Salossa. Rautsuo sijaitsee noin 2 kilometriä Suomusjärveltä etelään. Sen lähimmät naapurikylät ovat Ahtiala ja Häntälä.


Rautsuo


title: Selännekadun silta

text: Selännekadun silta on valtatie 5:n ylittävä kevyen liikenteen silta Mikkelin Urpolassa. Se on punainen. Silta otettiin käyttöön heinäkuussa 2015. Se rakennettiin purkutuomion saaneen ja romahtaneen sillan tilalle vuonna 2015. Onnettomuustutkintakeskus tutkii edellisen sillan romahtamisen syitä.


title: Euforia (albumi)

text: Euforia on Neljä Ruusua -yhtyeen 14. studioalbumi, joka julkaistiin 20. helmikuuta 2015. Levyn on tuottanut Mikko Tamminen ja valituissa kappaleissa Teropekka Virtanen. Albumi nousi julkaisuviikollaan Suomen virallisen albumilistan toiselle sijalle. Yhteensä listaviikkoja albumille kertyi 25.


title: Euforia (albumi)

text: ”Sininen sunnuntai” julkaistiin albumin ensimmäisenä singlenä, ja se nousi parhaimmillaan radiosoittolistan kahdeksannelle sijalle ja latauslistan sijalle 19. Kappaleeseen kuvattiin myös Ville Juurikkalan ohjaama musiikkivideo. Toinen single ”Ajelen” nousi radiolistan sijalle kahdeksan, ja siihen kuvattiin Sami Joensuun ohjaama musiikkivideo. ”Esirippu” julkaistiin levyn kolmantena singlenä, ja se nousi radiolistan sijalle 73.


title: Euforia (albumi)

text: Kaikki san. Ilkka Alanko, säv. Kode Koistinen sekä sov. Ilkka Alanko, Kode Koistinen ja Mikko Tamminen, ellei muuta mainittu.


title: Euforia (albumi)

text: Iltamakasiinin Nalle Österman kehui Kode Koistisen ”upeaa melodiatajua ja kykyä luoda toimivia lauluja” ja totesi, että ”"Euforian" vahvuus ja heikkous on yksi ja sama asia: tämä on tuttua ja turvallista Neljää Ruusua”. Keskisuomalaisen Aki Lehti nosti "Euforian" yhtyeen parhaaksi albumiksi sitten vuoden 1999 "Uusi aalto" -albumin. Kiitosta keräsi myös tuottaja Mikko Tamminen, jonka ”moderni soundimaailma sopii orkesterille massiivisuudessaan”. Soundin Antti Lukkanen kehui "Euforiaa" levynä, jota ”tehdessä ei ole ollut [ajatuksena] miltä sen pitää kuulostaa, vaan kappaleet itse ovat määritelleet albumin”. Hän totesi kuitenkin levyn pitävän sisällään ”myös ronskeja ohilyöntejä”, mutta ”tällaiset inhimillisyydet hyväksyy mielellään, kun vastapainoksi kuulee ’Sinisen sunnuntain’ kaltaisia onnistumisia”.


title: Euforia (albumi)

text: Neljä Ruusua


title: Euforia (albumi)

text: Tuotanto


title: Eeva-Riitta Salo

text: Eeva-Riitta Salo (s. 7. joulukuuta 1950 Kokemäki) on suomalainen näyttelijä. Salon tunnetuin televisiorooli lienee Sylvi Kaikkonen draamasarjassa "Puhtaat valkeat lakanat", jota hän esitti sarjassa vuosina 1993–1994 sekä yhden jakson verran 1995. Salo valmistui Suomen Teatterikoulusta vuonna 1974. Salo on muun muassa näytellyt Kuopion kaupunginteatterissa (1974–1975), Vaasan kaupunginteatterissa (1975–1988) sekä Tampereen Teatterissa (1989–1990). Vuodesta 2012 Salo on ollut kiinnitettynä Tampereen Työväen Teatteriin.


title: Menaggio

text: Menaggio on kunta Pohjois-Italiassa Comon maakunnassa Lombardian alueella. Menaggio sijaitsee Comojärven länsirannalla, ja sieltä alkava laakso johtaa Luganojärvelle.


title: Rán

text: Rán (muinaisnorjaa, suom. "varas") on skandinaavisen mytologian meren jumalatar. Hän on meren jumala Ægirin vaimo ja heillä on yhdeksän lasta, jotka kuvaavat merten aaltoja. He asuvat kodissaan Læsø-saaren alla. Kotia valaisee vain hänen kultansa hohde. Tarinan mukaan Rán veti hukkuvia merimiehiä kotiinsa suurella kalastusverkolla, jos heillä oli mukanaan kultaa.


title: Günther Heinze

text: Günther Heinze (s. 26. heinäkuuta 1923 Dresden-Blasewitz) on entinen itäsaksalainen urheilujohtaja ja Kansainvälisen olympiakomitean jäsen (KOK).


title: Günther Heinze

text: Günther Heinze kävi Dresdenissä kansakoulun ja oppisopimuskoulutuksella koneistajan ammatin. Nuoruuden liikunnalliset harrastukset olivat yleisurheilu ja koripallo. Vuonna 1941 Heinze liittyi Saksan kansallissosialistisen työväenpuolueen (NSDAP) jäseneksi. Samana vuonna 18-vuoden iässä hän aloitti asepalveluksen Saksan ilmavoimien joukoissa, joissa hän palveli viime vaiheessa alikersanttina. Saksan tappioon päättyneen sodan jälkeen Heinze oli sotavankeudessa Neuvostoliitossa vuosina 1944–1949.


title: Günther Heinze

text: Palattuaan sotavankeudesta Saksaan Heinzesta tuli Dresdenin alueen urheilukomitean puheenjohtaja. Seuraavana vuonna hän aloitti opiskelun Leipzigin liikuntakorkeakoulussa (DHfK), josta hän valmistui vuonna 1952 liikunnanopettajaksi. Opiskelun rinnalla Heinze pelasi Itä-Saksan koripallomaajoukkueessa. Koripallouran jälkeen hän toimi kansainvälisenä koripallotuomarina vuosina 1952–1956. Opiskelun jälkeen Heinze toimi vuosina 1952–1954 Itä-Saksan hallituksen liikunnasta vastaavassa virastossa osastopällikkönä ja edelleen vuosina 1954–1957 hallituksen alaisen liikuntakomitean varapuheenjohtajana. Hän toimi vuosina 1957-1989 Itä-Saksan voimistelu- ja urheiluliiton (DTSB) varapuheenjohtajana.


title: Günther Heinze

text: Hänet valittiin edelleen Itä-Saksan kansalliseen olympiakomiteaan, jossa hän työskenteli varapuheenjohtajana vuosina 1955–1972 ja 1982–1989. Välillä hän toimi olympiakomitean pääsihteerinä vuosina 1973–1982 ja Saksojen yhdentymisvaiheessa 6. tammikuuta – 15. kesäkuuta 1990 Itä-Saksan olympiakomitean vt. puheenjohtajana. Heinze oli valittu 1980-luvun alussa edesmenneen Heinz Schöbelin seuraajaksi Kansainväliseen olympiakomiteaan silloin urheilullisesti mahtavan Itä-Saksan edustajana vuodesta 1981 vuoteen 1992. Itä-Saksan urheilussa Heinzen KOK-aikaan kuitenkin korkeinta urheilupoliittista valtaa käytti kansallisen komitean puheenjohtaja Manfred Ewald. KOK:sta eron jälkeen Heinze nimitettiin KOK:n kunniajäseneksi. KOK-aikanaan hän toimi olympiakisojen koordinointikomiteassa vuosina 1985-1988 ja olympiakisojen ohjelmasta vastaavassa komiteassa vuosina 1989-1991.


title: Günther Heinze

text: Heinze toimi erityisesti Itä-Saksan koripallon järjestötoiminnassa. Hän johti vielä kehittymässä olevaan Itä-Saksan koripallosta vastaavaa komiteaa, joka muuttui vuonna 1955 Itä-Saksan koripalloliitoksi, jonka puheenjohtajana hän oli aina vuoteen 1970. Sen jälkeen hän johti Itä-Saksan lentopalloliittoa vuosina 1970–1984. Vuosina 1956–1960 hän toimi Kansainvälisessä koripalloliitossa (FIBA) talouskomitean jäsenenä ja vuosina 1964–1972 FIBA:n varapuheenjohtajana.


title: Günther Heinze

text: Heinzen oma 1950-luvun alun opinahjo Leipizin liikuntakorkeakoulu (DHfk) myönsi hänelle kunniatohtorin arvon vuonna 1985.


title: Ukyō Sasahara

text: Ukyō Sasahara (; s. 24. huhtikuuta, 1996 Numata) on japanilainen moottoriurheilija. Sasahara aloitti uransa Karting-sarjoista vuonna 2003. Hän voitti kotimaassaan Japanissa useita mestaruuksia ja voitti myöhemmin JAF All Japan Championship Junior -luokan mestaruuden vuonna 2009. Vuonna 2010 hän voitti Rotax Junior Talvisarjan, vuonna 2011 Rotax Max Euro Challenge Junior ja vuonna 2012 Rotax Max Challenge Central-Eastern Europe -luokkien mestaruudet.


title: Ukyō Sasahara

text: Vuonna 2013 Sasahara aloitti kilpauransa Formula Renault Alps -sarjassa keräten 32 pistettä sijoittuen sarjan 13:ksi. Samana vuonna hän ajoi neljä kilpailua Eurocup Formula Renault -sarjassa vierailevana kuljettajana. Vuonna 2014 Sasahara kilpaili Formula Renault NEC -sarjassa saavuttaen yhden palkintosijan sijoittuen sarjan kuudenneksi. Samana vuonna hän ajoi Italian Formula 4 -sarjassa kolme kilpailua voittaen yhden kilpailun. Vuonna 2015 Sasahara kilpaili täyden kauden Eurocup Formula Renault -sarjassa. Hän voitti yhden kilpailun sijoittuen loppupisteissä seitsemänneksi. Samana vuonna hän jatkoi NEC -sarjassa voittaen kaksi kilpailua sijoittuen sarjan kolmanneksi.


title: NHL-kausi 2015–2016

text: NHL-kausi 2015–2016 oli National Hockey Leaguen 98. kausi. Sen aikana 30 joukkuetta pelasi kukin vähintään 82 ottelua runkosarjassa. Runkosarja alkoi keskiviikkona 7. lokakuuta 2015 neljällä ottelulla ja päättyi lauantaina 9. huhtikuuta 2016, jolloin liigan kaikilla joukkueilla oli ottelu. Kaudeksi 2015–2016 palkkakatto, eli yksittäisen NHL-seuran pelaajilleen maksaman yhteispalkan yläraja, nousi 2,1 miljoonalla dollarilla 71,4 miljoonaan dollariin.


title: NHL-kausi 2015–2016

text: Kausi 2015–2016 oli ensimmäinen NHL-kausi, jonka aikana New York Islanders pelaa kotiottelunsa Barclays Center -hallissa Brooklynissa. Aiemmin Islandersin kotihallina oli toiminut vuodesta 1972 lähtien 43 vuoden ajan Long Islandilla sijaitseva Nassau Coliseum.


title: NHL-kausi 2015–2016

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, ± = plus-miinus, RM = rangaistusminuutit"


title: Dazhou

text: Dazhou (, pinyin: Dázhōu Shì) on prefektuuritason kaupunki Kiinan kansantasavallan Sichuanin maakunnan itäosassa, linnuntietä noin 335 kilometriä Chengdusta itään. Vuonna 2010 Dazhoun asukasluku oli 5,468 miljoonaa.


title: Dazhou

text:
Dazhou rajoittuu idässä Chongqingin maakuntatason suurkaupunkiin. Lounaassa Dazhoun naapurina on Guang’anin, lännessä Nanchongin, luoteessa Bazhongin, sekä pohjoisessa Hanzhongin ja Ankangin prefektuuritason kaupungit.
Piirikuntatasolla Dazhou jakautuu kahteen kaupunkipiiriin (joiden muodostaman varsinaisen kaupungin asukasluku on 1,589 milj.), piirikuntatason kaupunkiin ja neljään piirikuntaan. Osat ovat seuraavat (numerointi kuten kuvassa):


title: Dazhou

text:
1. Tongchuan (通川区), 478 276 as.
3. Dachuan (达川区), 1 111 159 as.
2. Wanyuan (万源市), 407 594 as.
4. Xuanhan (宣汉县), 1 006 826 as.
5. Kaijiang (开江县), 430 877 as.
6. Dazhu (大竹县), 876 884 as.
7. Qun piirikunta "tai" Quxian (渠县), 1 156 481 as.
Dazhoun seudun kirjallinen historia alkaa Danggun piirikunnan perustamisesta vuonna 314 eaa. Sittemmin siitä tuli hallinnollinen keskus ja myös prefektuurin keskus. Tang-dynastian aikana paikkakunnan nimi muutettiin "Tongzhou"ksi. Song-dynastian aikana nimi palasi Dazhouksi. Nykyisen prefektuuritason kaupungin aseman se sai vuonna 1999, jolloin kaupunki erotettiin Bazhongista.


title: Fallout 4

text: Fallout 4 on Bethesda Game Studiosin kehittämä avoimen maailman roolipeli, joka on osa "Fallout"-pelisarjaa. Bethesda Softworks julkaisi sen marraskuussa 2015 PlayStation 4:lle, Xbox Onelle ja Microsoft Windowsille. Joulukuussa 2017 julkaistiin pelin virtuaalitodellisuutta hyödyntävä versio HTC Vive -laitteelle. "Fallout 4" on pääsarjan viides osa ja kahdeksas kaiken kaikkiaan.


title: Fallout 4

text: "Fallout 4" sijoittuu vuoteen 2287, 210 vuotta resursseista käydyn globaalin konfliktin jälkeen, joka päättyi ydinsotaan vuonna 2077. Miljöö on post-apokalyptinen, retro-futuristinen Boston, Massachusetts ja muita osia Uudesta-Englannista, jotka tunnetaan pelissä nimellä "Commonwealth".


title: Fallout 4

text: Pelaaminen on samankaltaista kuin pelisarjan kahdessa edellisessä osassa, "Fallout 3":ssa ja "issa", sisältäen kolmannen ja ensimmäisen persoonan kuvakulman vaihtelun mahdollisuuden.


title: Fallout 4

text: Pelissä on mahdollista rakentaa tukikohtia, rakennuksia ja asutuksia. Lisäksi power armoria uudistettiin siten, että se ei ole enää inventaariosta puettava asu, ja sitä on mahdollista räätälöidä maalauksilla ja parannuksilla. Power armor myös kuluttaa polttoaineenaan fuusioytimiä (engl"." "fusion core"). Pelistä löytyviä esineitä voi purkaa, jolloin niistä saa uusien esineiden tai osien valmistuksessa tarvittavia raaka-aineita.


title: Fallout 4

text: Tarina alkaa 23. lokakuuta 2077. Päähahmo (mieshahmon ääninäyttelijä Brian T. Delaney, naishahmon ääninäyttelijä Courtenay Taylor) on kotona puolisonsa Naten/Noran, poikansa Shaunin ja kotirobotti Codsworthin kanssa. Yhtäkkiä television uutislähetys kertoo ydinsodan alkaneen, ja perhe pakenee pommisuojaan holvi 111:een, vain hetkeä ennen kuin ydinpommi räjähtää Bostonin yllä. Holvi ottaa harvalukuiset selviytyjät vastaan ja syväjäädyttää heidät kapseleihin, josta ei ollut kerrottu heille ilmoittautumisen yhteydessä. Holvin todellinen tarkoitus olikin tutkia pitkäaikaisen syväjäädytyksen vaikutusta asukkaillaan.


title: Fallout 4

text: Noin 150 vuotta myöhemmin päähahmo herää kapselissaan, ja näkee tuntemattoman miehen ampuvan puolisonsa sekä kaappaavan Shaunin samalla sanoen päähenkilön olevan ”varasuunnitelma”. Tapahtuman jälkeen protagonisti vaipuu uudestaan horrokseen.


title: Fallout 4

text: Tasan 210 vuotta ydintuhon jälkeen päähenkilö herää ikääntymättä ja holvin ainoana eloonjääneenä. Nähtyään puolisonsa ruumiin ja lapsensa kadonneen tämä vannoo kostoa näkemälleen miehelle, ja aloittaa matkansa. Päästyään ulos holvista päähahmo sotkeutuu Commonwealthin vaaroihin, yhteisöihin ja mystiseen instituuttiin, jonka hän uskoo kaapanneen Shaunin. Instituutti luo ihmisiä muistuttavia "synthejä". Ne ovat koneita, mutta ulkoapäin näyttävät tavallisilta ihmisiltä ja ovat itsetietoisia. Kaikki "synthit" eivät edes itse tiedä olevansa sellaisia. Protagonisti kohtaa ja tappaa Conrad Kelloggin, miehen joka murhasi hänen puolisonsa ja kaappasi Shaunin. Kelloggin muistojen kautta päähenkilö huomaa instituutin käyttävän teleportaatiota. Protagonisti matkaa instituuttiin ja kohtaa lapsensa, nyt jo 60-vuotiaan Shaunin, joka kaapattiin instituutin johtoon terveenä ja radioaktiiviselta laskeumalta välttyneenä ihmisenä. Shaun paljastaa instituutin todelliset aikeet pelastaa ihmislaji sukupuutolta.


title: Fallout 4

text:
Pelaaja saa päättää onko instituutin, Railroadin, Brotherhood of Steelin vai Minutemenin puolella, minkä mukaan loppuratkaisu määräytyy.
Peliin on julkaistu seuraavat lisäosat:


title: Fallout 4

text: Julkaisupäiväksi Bethesda toimitti 12 miljoonaa peliä. Ensimmäisen päivän myynniksi arvioitiin 750 miljoonaa dollaria.


title: Fallout 4

text: Pelin Windows-versiolla on Metacritic-kerääjäsivustolla 84/100 pistettä. Peli on saanut kritiikkiä siitä, että sen roolipelimahdollisuudet ovat rajoittuneemmat kuin aiemmissa sarjan osissa.


title: Ämmälänkylä

text: Ämmälänkylä on noin 150 asukkaan kylä Seinäjoella noin 10 kilometrin päässä keskustasta. Kylässä on paljon maataloutta, mutta siellä sijaitsee myös muutama yritys. Ämmälänkylässä sijaitsee vanha koulurakennus, joka on remontoitu kylän yhteiseksi kokoontumispaikaksi.


title: Eurooppa-liigan kausi 2015–2016

text: UEFA Europa Leaguen kausi 2015–2016 on jalkapallokilpailu Eurooppa-liigan seitsemäs kausi nykyisellä nimellään ja 45. UEFA:n järjestämä turnaus eurooppalaisille seurajoukkueille. Loppuottelu pelattiin 18. toukokuuta 2016 St. Jakob-Parkilla, Baselissa. Hallitseva mestari on Sevilla FC.


title: Eurooppa-liigan kausi 2015–2016

text: Ensimmäisen karsintakierroksen otteluparit arvottiin 22. kesäkuuta 2015. Ensimmäiset osaottelut pelataan 2. heinäkuuta ja toiset osaottelut 9. heinäkuuta.


title: Eurooppa-liigan kausi 2015–2016

text: Kolmannen karsintakierroksen arvontatilaisuus pidettiin Nyonissa 17. heinäkuuta 2015. Ensimmäiset ottelut pelataan 30. heinäkuuta ja toiset 6. elokuuta.


title: Eurooppa-liigan kausi 2015–2016

text: Ottelu keskeytettiin toisella puoliajalla Kukësin kannattajien heitettyä kivellä KP Legia Varsovan Ondrej Dudaa päähän. UEFA päätti lopulta ottelun lopputulokseksi 0–3 Legia Varsovan voitoksi.


title: Eurooppa-liigan kausi 2015–2016

text: Play-off-kierroksen arvonta suoritettiin Nyonissa 7. elokuuta 2015. Kierrokselle osallistuvat kolmannen karsintakierroksen voittajat sekä Mestarien liigan kolmannen karsintakierroksen häviäjät.


title: Eurooppa-liigan kausi 2015–2016

text: Lohkovaiheen arvonta suoritetaan Monacossa 28. elokuuta. Lohkovaiheeseen pääsee play-off-kierroksen voittajat, Mestarien liigan karsintojen play-off-kierroksen häviäjät sekä 16 muuta joukkuetta. Joukkueet jaetaan neljään arvontakoriin UEFA:n joukkuepisterankingin perusteella, ja niistä arvotaan 12 neljän joukkueen lohkoa. Lohkossaan kaikki ottelut pelaavat toisiaan vastaan kahdesti. Ottelut pelataan 17. syyskuuta, 1. ja 22. lokakuuta, 5. ja 26. marraskuuta sekä 10. joulukuuta.


title: Eurooppa-liigan kausi 2015–2016

text: Arvonta suoritettiin 14. joulukuuta Nyonissa. Ensimmäiselle kierrokselle osallistuivat lohkovaiheen voittajat ja lohkoissaan toiseksi sijoittuneet sekä Mestarien liigan lohkovaiheen lohkojen kolmanniksi sijoittuneet joukkueet. Ottelut pelataan 18. ja 25. helmikuuta.


title: Eurooppa-liigan kausi 2015–2016

text: Neljännesvälieriin osallistuu 1. pudotuspelikierroksen voittajat. Arvonta suoritettiin samaan aikaan 1. pudotuspelikierroksen kanssa. Ottelut pelataan 10. ja 17. maaliskuuta.


title: Eurooppa-liigan kausi 2015–2016

text: Arvonta suoritettiin 18. maaliskuuta Nyonissa. Joukkueita ei jaettu arvontakoreihin ja myös samasta jalkapalloliitosta tulevat joukkueet voivat kohdata toisensa tällä kierroksella. Ottelut pelataan 7. ja 15. huhtikuuta.


title: Eurooppa-liigan kausi 2015–2016

text: Välierien arvonta suoritettiin 15. huhtikuuta Nyonissa. Ottelut pelataan 28. huhtikuuta ja 5. toukokuuta.


title: Eurooppa-liigan kausi 2015–2016

text: Eurooppa-liigan loppuottelu pelataan St. Jakob-Parkilla, Baselissa, Sveitsissä 18. toukokuuta 2016.


title: Bertil Johansson

text: Bertil Johansson (s. 2. elokuuta 1930, Växjö) on ruotsalainen maanviljelijä ja poliitikko, joka kuuluu Ruotsin keskustapuolueeseen. Johansson oli andra kammarenin jäsen vuosina 1965–1970 ja yksikamaristen valtiopäivien jäsen vuodesta 1971, valittu Kronobergin läänin vaalipiiristä.


title: Miklós Ungvári

text: Miklós Ungvári (s. 15. lokakuuta 1980 Cegléd, Pest) on unkarilainen judon olympia- ja MM-mitalisti sekä Euroopan-mestari.


title: Miklós Ungvári

text: Ungvári saavutti Lontoon olympialaisissa 2012 hopeaa 66 kg:n sarjassa hävittyään loppuottelussa georgialaiselle Laša Šavdatuašvilille. Rio de Janeiron olympialaisissa 2016 hän oli 73-kiloisissa viides. MM-kilpailuissa hän on saanut 66 kg:n painoluokassa pronssia Kairossa 2005, Rio de Janeirossa 2007 ja Rotterdamissa 2009 sekä ollut seitsemäs Tokiossa 2010. 73-kiloisissa hän oli seitsemäs Astanassa 2015.


title: Miklós Ungvári

text: Ungvári on voittanut sarjassa 66 kg Euroopan-mestaruuden Mariborissa 2002, Tbilisissä 2009 ja Istanbulissa 2011, saanut EM-hopeaa Rotterdamissa 2005, Lissabonissa 2008 ja Wienissä 2010, sijoittunut viidenneksi Belgradissa 2007 ja Tšeljabinskissa 2012 sekä seitsemänneksi Düsseldorfissa 2003. Hän sai 73 kg:n sarjassa pronssia Montpellier’ssa 2014, sijoittui viidenneksi Varsovassa 2017 sekä seitsemänneksi Bakun Euroopan kisoissa 2015. EM-joukkuekilpailussa hän on saanut kultaa Miskolcissa 2009 ja hopeaa Debrecenissä 2005.


title: Miklós Ungvári

text: Ungvári on saanut ylioppilaiden MM-kilpailuissa 66-kiloisissa kultaa 2004 ja hopeaa 2006 sekä joukkuekilpailussa hopeaa 2004. Hän on saavuttanut Masters-, Grand Slam- ja Grand Prix -kilpailuissa yhden turnausvoiton, kolme kakkossijaa ja yksitoista kolmossijaa sekä maailmancupeissa ja Continental Open -kilpailuissa kahdeksan voittoa, viisi kakkossijaa ja kahdeksan kolmossijaa. Hän on voittanut aikuisten sarjassa seitsemän Unkarin-mestaruutta.


title: Frank Lubin

text: Frank Lubin (, 7. tammikuuta 1910 Los Angeles, Kalifornia – 8. heinäkuuta 1999 Glendale, Kalifornia) oli yhdysvaltalais-liettualainen koripalloilija ja koripallovalmentaja, olympiavoittaja sekä Euroopan mestari.


title: Frank Lubin

text: Kaliforniassa elokuva- ja televisioalalla työskennellyt Lubin kuului Yhdysvaltain olympiakultaa Berliinissä 1936 voittaneeseen joukkueeseen. Hän toimi seuraavat vuodet Liettuan maajoukkueen pelaaja–valmentajana johdattaen maan Euroopan mestaruuteen vuoden 1939 kotikisoissa, joissa oli turnauksen de facto arvokkain pelaaja. Hän joutui palaamaan Yhdysvaltoihin maailmansodan sytyttyä.


title: Ülle Rajasalu

text: Ülle Rajasalu (s. 6. toukokuuta 1953) on virolainen poliitikko. Hänestä tuli Harjumaan maaherra vuonna 2009. Vuonna 2014 hän aloitti toisen viisivuotiskautensa tässä virasa. Hän on valmistunut Tarton yliopistossa pääaineenaan kauppatiteteet, ja toiminut myös Tallinnan varapormestarina ja kansanedustajana.


title: Paweł Adamowicz

text:
Paweł Bogdan Adamowicz (2. marraskuuta 1965 Gdańsk, Puolan kansantasavalta – 14. tammikuuta 2019 Gdańsk, Puola) oli puolalainen poliitikko, joka kuului Kansalaisfoorumiin.
Adamowicz opiskeli lakia Gdańskin yliopistossa, missä hänestä tuli merkittävän opiskelijaliikkeen jäsen. Hän oli yksi vuoden 1988 lakon organisoijista, ja hänestä tuli lakkokomitean jäsen. Vuosina 1990–1993 hän työskenteli Gdańskin yliopiston vararehtorina. Vuodesta 1998 Adamowicz toimi Gdańskin pormestarina.


title: Paweł Adamowicz

text: Adamowiczia puukotettiin hengenvaarallisesti 13. tammikuuta 2019 Gdańskissa hyväntekeväisyystapahtumassa. Tekijä oli vankilasta vastikään päässyt mies, joka syytti vangitsemisestaan Kansalaisfoorumia. Adamowicz menehtyi sairaalassa seuraavana päivänä.


title: Löylyjoki

text: Löylyjoki on lyhyt joki, joka virtaa Jyväskylän Tuomiojärvestä Palokkajärveen. Se kulkee Nelostien ja Saarijärventien ali. Sitä pitkin voi kulkea soutuveneellä tai kanootilla.


title: Leto (täsmennyssivu)

text: Leto voi tarkoittaa ainakin seuraavia:


title: Hand in My Pocket

text: Hand in My Pocket on kanadalaisen laulaja-lauluntekijä Alanis Morissetten kappale hänen kolmannelta studioalbumiltaan "Jagged Little Pill" ja on yksi hänen tunnetuimpia kappaleitaan. Kappaleen on tehnyt Alanis Morissette yhdessä Glen Ballardin kanssa, joka myös tuotti kappaleen. Se oli Maverick Recordsin julkaiseman "Jagged Little Pill" -albumin toinen single. Kappale julkaistiin singlenä 31. lokakuuta 1995, lähes viisi kuukautta albumijulkaisun jälkeen. Kappale sai yleisesti myönteisiä arvioita musiikkikriitikoilta, jotka myös kehuivat Morissetten sanoitustaitoja. Kappaleesta tuli Morissetten toinen ykköshitti Billboard U.S. Modern Rock Tracks -listalla. Kappale pääsi myös top 10:een Uuden-Seelannin ja Kanadan listoilla. Singlelle julkaistiin myös musiikkivideo, joka sai myös positiiviset arvostelut.


title: Hand in My Pocket

text: Morissette julkaisi vuonna 2005 albumin "Jagged Little Pill Acoustic", joka on akustinen versio Morissetten albumista "Jagged Little Pill". Akustinen versio kappaleesta "Hand in My Pocket" oli "Jagged Little Pill Acoustic" -albumin ainoa single. Toisin kuin alkuperäinen, akustinen versio ei onnistunut pääsemään listoille maailmanlaajuisesti.


title: Hand in My Pocket

text: Musiikkivideossa Morissette ajaa autoa keskellä paraatia New Yorkin Brooklynissa. Videon on ohjannut Mark Kohr, ja se kuvattiin mustavalkoisena.


title: Fridolf Jansson

text: Fridolf Jansson (25. maaliskuuta 1904 – 7. kesäkuuta 1991 Alvesta) oli ruotsalainen poliitikko. Hän kuului Ruotsin keskustapuolueeseen. Hän oli puolueen nuorisojärjestön puheenjohtaja vuosina 1946–1950. Hän oli valtiopäivien ensimmäisen kamarin jäsen vuosina 1951–1952 ja vuodesta 1953 kuului toiseen kamariin Kronobergin läänin vaalipiiristä. Hän oli myös maakäräjäkunnan jäsen vuosina 1941–1948.


title: Emelie Irewald

text: Emelie Irewald (s. 15. kesäkuuta 1984, Tukholma) on ruotsalainen laulaja. Vuonna 2011 hän osallistui True Talent -laulukilpailuun, joka esitettiin TV3-kanavalla. Irewald sijoittui neljänneksi kilpailussa. Vuonna 2015 hän osallistui Melodifestivalen-laulukilpailuun itse tekemällään kappaleella "Där och då med dig".


title: Impavido (D570)

text: Impavido (runkonumero D570) oli Italian laivaston Impavido-luokan hävittäjä.


title: Impavido (D570)

text: Alus tilattiin 1957 Riva Trigososta CNR:n telakalta. Sen köli laskettiin 10. kesäkuuta 1957 ja alus laskettiin vesille 25. toukokuuta 1962. Alus liitettiin laivastoon 16. marraskuuta 1963.


title: Impavido (D570)

text: Alus modernisoitiin 1976-1977 ja sen Tartar-ohjukset vaihdettiin SM-1 (MR) -ohjuksiin samalla kuin ne otettiin käyttöön muissakin Italian merivoimien aluksilla. Alus poistettiin alusluettelosta 30. kesäkuuta 1992.


title: Intrepido (D571)

text: Intrepido (runkonumero D571) oli Italian laivaston Impavido-luokan hävittäjä.


title: Intrepido (D571)

text: Alus tilattiin 1959 Ansaldolta. Sen köli laskettiin 16. toukokuuta 1959 ja alus laskettiin vesille 21. lokakuuta 1962. Alus liitettiin laivastoon 28. heinäkuuta 1964.


title: Intrepido (D571)

text: Alus modernisoitiin 1974-1975 ja sen Tartar-ohjukset vaihdettiin SM-1 (MR) -ohjuksiin samalla kuin ne otettiin käyttöön muissakin Italian merivoimien aluksilla. Alus poistettiin alusluettelosta 31. elokuuta 1991.


title: Impetuoso (D558)

text: Impetuoso (runkonumero D558) oli Italian laivaston Impetuoso-luokan hävittäjä.


title: Impetuoso (D558)

text: Alus tilattiin 1950 Riva Trigososta CNR:ltä. Sen köli laskettiin 7. toukokuuta 1952 ja alus laskettiin vesille 16. syyskuuta 1956. Alus liitettiin laivastoon 25. tammikuuta 1958.


title: Impetuoso (D558)

text: Alus poistettiin alusluettelosta 1983.


title: Indomito (D559)

text: Indomito (runkonumero D559) oli Italian laivaston Impetuoso-luokan hävittäjä.


title: Indomito (D559)

text: Alus tilattiin 1950 Ansaldolta. Sen köli laskettiin 24. huhtikuuta 1952 ja alus laskettiin vesille 9. elokuuta 1955. Alus liitettiin laivastoon 23. helmikuuta 1958.


title: Indomito (D559)

text: Alus poistettiin alusluettelosta 3. marraskuuta 1980.


title: Kapseli (albumi)

text: Kapseli on Sydän, sydän -yhtyeen kuudes studioalbumi, joka julkaistiin 11. tammikuuta 2012.


title: Kapseli (albumi)

text: Albumi debytoi Suomen virallisen listan sijalla 10.


title: Kapseli (albumi)

text: Kaikki kappaleet kirjoittanut Sydän, sydän.


title: Inger Gammelgaard Madsen

text: Inger Gammelgaard Madsen (s. 3. tammikuuta 1960) on tanskalainen kirjailija ja graafinen suunnittelija. Hän on kirjoittanut useita rikosromaaneja , joissa etsivä Roland Benito ja toimittaja AnneLarsen ratkovat rikoksia. Esimerkkejä julkaistuista :


title: Luigi Durand de la Penne (D560)

text: Luigi Durand de la Penne (runkonumero D560) on Italian laivaston Durand de la Penne -luokan hävittäjä.


title: Luigi Durand de la Penne (D560)

text: Alus tilattiin Riva Trigososta Fincantierilta nimellä "Animoso". Sen köli laskettiin 1988 ja alus laskettiin vesille 20. lokakuuta 1989. Alus nimettiin 1992 uudelleen toisen maailmansodan sankarin mukaan "Luigi Durand de la Penneksi" ja se liitettiin laivastoon 18. maaliskuuta 1993.


title: Luigi Durand de la Penne (D560)

text: Alus osallistui Adrianmerellä Naton johtamiin operaatioihin Bosniassa ja se on palveluksessa vuonna 2015.


title: Dinatriumpyrofosfaatti

text: Dinatriumpyrofosfaatti eli dinatriumdifosfaatti tai hapan natriumpyrofosfaatti (NaHPO) on natrium- ja divetypyrofosfaatti-ionien muodostama epäorgaaninen ioniyhdiste. Yhdistettä käytetään muun muassa elintarviketeollisuudessa kohotusaineena.


title: Dinatriumpyrofosfaatti

text: Huoneenlämpötilassa dinatriumpyrofosfaatti on valkoista kiteistä ainetta, joka liukenee hyvin veteen. Sen vesiliuokset ovat happamia ja liuoksen, jossa yhdistettä on 1 massaprosentti pH on 4,2–4,6. Kidevedettömän dinatriumpyrofosfaatin lisäksi tunnetaan myös kidevedellinen heksahydraatti (NaHPO·6HO), jota muodostuu kiteytettäessä yhdisteen vesiliuosta alle 27 °C:n lämpötilassa. Suoritettaessa kiteytys korkeammassa lämpötilassa muodostuu kidevedetöntä yhdistettä..


title: Dinatriumpyrofosfaatti

text: Dinatriumpyrofosfaatti valmistetaan kuumentamalla natriumdivetyfosfaattia 200–250 °C:n lämpötilaan tyypillisesti 1–6 tunnin ajan, jotta konversio olisi mahdollisimman hyvä. Liian korkea kuumennuslämpötila tai -aika johtavat metafosfaattien ja muiden kondensoituneiden polyfosfaattien muodostumiseen ja vastaavasti liian matala lämpötila jättää osan natriumdivetyfosfaatista reagoimatta. Eri fosfaattien muodostumiseen voidaan vaikuttaa myös säätelemällä veden osapainetta reaktorissa.


title: Dinatriumpyrofosfaatti

text: Tärkein dinatriumpyrofosfaatin käyttökohde on leivinjauheiden valmistus. Kuumennettaessa yhdiste reagoi natriumvetykarbonaatin kanssa vapauttaen hiilidioksidia, joka kohottaa leipomuksen. Reaktion nopeuttamiseksi dinatriumpyrofosfaatin joukkoon voidaan lisätä pieniä määriä kalium- kalsium- tai alumiinisuoloja. Muita yhdisteen käyttökohteita ovat käyttöelintarvikkeissa sulatesuolana ja emulgointiaineena, kaseiinin saostamiseen maidosta, metallien puhdistusaineissa ja emaliseoksissa sulamislämpötilaa alentavana aineena. Dinatriumpyrofosfaatin E-koodi on E 450.


title: Arpalahti

text: Arpalahti on kylä Suomusjärvellä Salossa. Arpalahti sijaitsee noin 10 kilometriä Suomusjärveltä etelään, lähellä Lohjan rajaa. Sen lähimmät naapurikylät ovat Lemula lännessä, Salittu etelässä ja Salmi idässä. Arpalahden kylässä sijaitsee 1950-luvulla toiminnassa ollut kalkkikivilouhos.


title: Tivi

text: Tivi on suomalaisen Talentumin kustantama tietotekniikan ammattilaislehti. Vuonna 2014 perustettu lehti syntyi kahden perinteikkään tietotekniikkalehden, Tietokoneen ja Tietoviikon yhdistymisen seurauksena. Uusi lehti kantaa Tietoviikosta periytyvää nimeä, mutta on toimituksellisesti lähempänä Tietokone-lehteä.